Reakcije na presudu JSO | N1 Srbija\n13.07.2018. |16.13 >23.06 |\n"Ako naše pravosuđe misli da je demonstriranje sa oružjem i u uniformi neka šala, onda je naše pravosuđe upravo poslalo poruku da pripadnici oružanih snaga ove zemlje mogu da rade šta im padne na pamet. Mislim da je to pitanje za čitavu državu, a ne samo za pojedince", rekao je Korać agenciji Beta.\n"To je tendenciozno izvukao bivši sekretar Vlade Dejan Mihajlov, ti su zapisnici i dalje pod oznakom 'tajno'. Ali to se odnosi na selektivno izvučene rečenice u kojima Đinđić nije drugim članovima Vlade želeo da prizna nemoć, pa je umanjivao značaj tog događaja. Posle toga, kada su zapisničari napustili sednicu, nama je usmeno rekao da je to jako ozbiljno što se dešava i ja sam o tome i svedočio na sudu", rekao je Korać.\nPrelević: Očekivana presuda\nBožo Prelević, bivši koministar unutrašnjih poslova i advokat jednog od optuženih, Veselina Lečića, ocenio je da je bilo očekivano da će bivši pripadnici JSO biti oslobođeni optužbi za oružanu pobunu 2001. godine i dodao da presuda pokazuje da nije dokazano ništa od onoga što je tvrdio tadašnji potpredsednik Vlade Čedomir Jovanović.\nLider radikala Vojislav Šešelj je, uoči izricanja presude, poručio da bi osuda bivših pripadnika JSO bila "strašan skandal".\nU izjavi agenciji Beta, Prelević je rekao da je iza svega bila ideja da se prozove tadašnji predsednik SRJ Vojislav Koštunica za nešto za šta nije bio odgovoran.\n"Svako ko zna šta je (ubijeni premijer) Zoran Đinđić rekao na 61. i 62. sednici Vlade Srbije zna i da je presuda morala da bude oslobađajuća", rekao je Prelević.\nOn je dodao da je to jedan od retkih slučajeva gde tužilac nije dokazao nijednu svoju tvrdnju iz optužnice.\n"Nemam nijednu lepu reč za (vodje JSO) Legiju, Zvezdana i Gumara, ali je jasno da ta optužnica nije stajala. Uostalom, podneta je uoči izbora 2012. godine i mislim da je to bila politička odluka", rekao je on.\nAdvokati oslobođenih: Građani sad plaćaju tuđe političke ambicije\nAdvokati oslobođenih pripadnika JSO ocenili su da je Specijalni sud u Beogradu pravilno cenio i utvrdio činjenično stanje, a da će sada poreski obveznici platiti tuđe političke ambicije.\nBranilac Zvezdana Jovanovića, advokat Velimir Jakć istakao je da je sud pravilno utvrdio činjeničeno stanje da u radnjama optuženih nema elemenata krivičnog dela oružana pobuna.\n"Sud je u usmenom izlaganju to dobro obrazložio, posebno želim da naglasim da je naveo da nije verovao nekim zaštićenim svedocma i političarima, a koji su i trenutno na političkoj sceni, jer su njihova svedočenja posredna saznaja i nemaju veze sa kritičnim događajem", rekao je novinarima Jakić.\nBranilac Dragiše Radića, adokat Miro Jovanović kazao je da je on "kumio i molio" sud da prihvati reči premijera Zorana Đinđića i stav vlade da je u pitanju protest, a ne pobuna.\n"Sada će parama poreznika da se plaćaju nečije tuđe političke ambicije, a kroz nesporan dokument izvšne vlasti je utvrđeno da nikave pobune nije bilo", rekao je Jovanović.\nČedomir Jovanović: Danas likuju advokati mafije i zločinačko udruženje\nDanas likuju advokati mafije i zločinačko udruženje, ali ne mogu pobeći od istine da su pomagači ubicama Zorana Đinđića, prokomentarisao je presudu lider LDP Čedomir Jovanović.\n"Nikakva presuda ne može poništiti ono što je bilo jasno i pre 17 godina, da je pobuna Jedinice za specijalne operacije bila uvod u ubistvo Zorana Đinđića. Zločinačko udruženje i tada i danas činili su političari, advokati, delovi tajne i javne policije, kao i svi oni kojima nije odgovaralo da Srbija bude moderna država, nego su spas tražili u preživelim ostacima Miloševićevog režima i onima koji su u međuvremenu postali zaštitnici Miloševićevog nasleđa. Oni su izveli JSO na ulicu tog novembra, oni su pokušali nekoliko puta da ubiju Zorana Đinđića i planirali ubistva njegovih najbližih saradnika i oni su pucali 12. marta 2003. godine", izjavio je Jovanović.\nNaša je obaveza da na to podsećamo, kaže lider LDP, dodajući da je to dug prema onome što je radio Zoran Đinđić i prema ljudima koji su se borili da se sazna sve o činjenicama koje su pratile atentat na njega.\n"Oni koji danas likuju su advokati, saradnici mafije, portparoli kriminalnih klanova, političari koji su tada radili protiv Vlade Zorana Đinđića, ali oni ne mogu pobeći od onoga što i mi i oni znamo – da su direktni pomagači ubicama Zorana Đinđića i nema te sudske presude koje će ih od toga osloboditi", kazao je Jovanović.\nŠešelj: Jedina moguća presuda\nIspred Specijalnog suda, uoči izricanja presude, pojavio se i Vojislav Šešelj, u Hagu osuđen za ratne zločine, koji se zalaže za reviziju presude ubicama Zorana Đinđića. Po saopštavanju odluke suda, Šešelj je izjavio da je oslobađajuća - bila i jedina moguća presuda.\n"Ovo je tek početak, uskoro ćemo se izboriti, odbrana će učini sa svoje strane, ja ću učini sa svoje da se obnovi postupak za ubistvo Zorana Đinđića zbog bitnih kršenja zakona o krivičnom postupku i zbog toga što su suđenja bila režirana i nameštena, presude ne mogu da opstanu", rekao je lider Srpske radikalne stranke Vojislav Šešelj.\nSDS: Presuda je politički stav aktuelne vlasti\nSocijaldemokratska stranka (SDS) osudila je izricanje oslobadjajuće presude pripadnicima Jedinice za specijalne operacije (JSO) zbog pobune 2001. godine i navela da je to pre svega politički stav aktuelne vlasti.\n"Ovakvu presudu ocenjujemo pre svega kao politički stav ove vlasti i kontinuitet njihove politike koju su isti pojedinci na vlasti vodili i pre atentata na Zorana Djindjića, ali i opasnu poruku javnosti da živimo u kriminalizovanoj Srbiji u kojoj se aboliraju ne samo narko karteli, već i atentatori", navodi se u saopštenju.\nPredsednik SDS Boris Tadić ocenio je da je opšta kriminalizacija Srbije pod vlašću predsednika Srbije Aleksandra Vučića krunisana oslobadjajućim presudama atentatorima na Djindjića.\nOn je rekao da se Vučić "u maniru govoreći jedno, a radeći sasvim drugo", hvali prihvatanjem Djindjićeve politike i obećava izgradnju spomenika Djindjiću, dok je "pravo i nepromenjeno lice Vučićeve politike vidjeno danas u sudnici u kojoj su oslobođeni atentatori".\nSDS je naveo da oslobadjajuća presuda za Djindjićeve atentatore nije za čudjenje "budući da je izricanju presude prisustvovao i Vučićev politički mentor (predsednik Srpske radikalne stranke Vojislav) Šešelj, koji je došao da pruži podršku atentatorima i ponudi dokaze za obnavljanje postupka za atentat na Djindjića".\n"Nekada su Vučić i Šešelj bili zajedno u istoj stranci, čiji članovi su bili i pripadnici Zemunskog klana. Medjutim, Šešelj nije Vučićeva prošlost, već samo drugo lice njegove sadašnje preobučene vlasti. Šešelj danas govori ono što Vučić ne sme, jer mu nije u skladu sa ulogom koju je preuzeo u novoj političkoj predstavi", naveo je SDS.\nŽarko Korać JSO presuda pobuna Božo Prelević Čedomir Jovanović Zoran Đinđić


Olimpijske igre će biti održane: Japan povlači ključan potez za organizaciju sportske manifestacije - Telegraf.rs\n17/06/21 | 09:07\nJapanska Vlada će učiniti sve da Igre budu održane\nOčekuje se da Japan danas najavi ublažavanje vanrednog stanja zbog koronavirusa u Tokiju i šest drugih regiona, a novi dnevni slučajevi padaju u trenutku kada zemlja sprovodi završne pripreme za Olimpijske igre koje počinju za nešto više od mesec dana.\nU Tokiju se broj novih slučajeva smanjuje na oko 500 dnevno, sa preko 1.100 koliko ih je bilo sredinom maja, a guvernerka Tokija Juriko Koike poručila je da moraju na snazi da ostanu efikasne mere protiv virusa.\nVanredno stanje ostaće na Okinavi, gde su bolnice i dalje preplavljene, dok će Hirošima i Okajama biti skinuti sa liste, a očekuje se da premijer Jošihide Suga konačnu odluku objavi kasnije u toku današnjeg dana.\nSituacija se u međuvremenu značajno smirila, a od premijera Suge se očekuje da ne produži vanredno stanje koje ističe u nedelju,već da se pređe na blaže mere, koje bi trebalo da važe do 11. jula, samo 12 dana pre početka Olimpijskih igara.\nUprkos zabrinutosti nekih medicinskih stručnjaka i javnosti zbog potencijalnih rizika održavanja manifestacije, Suga je saopštio da je odlučan da se od 23. jula održe "bezbedne" Olimpijske igre.\nJapan ne sprovodi stroga zaključavanja, a vanredno stanje dozvoljava guverenerima prefektura da nalože zatvaranje ili kraće radno vreme za neprioritetna preduzeća, a oni koji poštuju mere dobijaju naknadu, a prekršioci se kažnjavaju novčanom kaznom.\nVlada je otvorila centre za masovnu imunizaciju i započela vakcinaciju u velikim kompanijama, što je deo ambicioznog cilja za primenu čak milion doza dnevno, ali sa jučerašnjim danom je samo šest odsto Japanaca bilo potpuno vakcinisano.\nVideo: Olimpijski komitet Srbije: Sportisti da što pre budu vakcinisani


Papa pozvan, ali ne dolazi?\nРубрика: Политика, Актуелно, Религија Аутор: новинарство 483 пута прочитано Датум: 7.04.2009 Одштампај\nBeograd – Papi Benediktu XVI upućen je poziv da dođe u Srbiju, ali dolazak poglavara Rimokatoličke crkve verovatno ni sada neće biti ostvaren.\nOdluku da se papa pozove da poseti Srbiju, Crnu Goru i Makedoniju, doneli su učesnici 22. plenarnog zasedanja Međunarodne biskupske konferencije. U Vatikan uskoro stiže pismo biskupa iz Srbije, koji pozivaju papu da dođe i poseti vernike. Ovo je treći put da biskupi pokušavaju da omoguće papinu posetu, kojoj se uvek protivila srpska crkva. Da bi Benedikt XVI došao u Srbiju kao verski poglavar, međutim, neophodno je da se sa tim saglasi Sveti arhijerejski sabor Srpske pravoslavne crkve.\nIzvršni direktor Hrišćanskog kulturnog centra Aleksandar Đakovac objasnio je da to da li će papa doći, “ne zavisi od volje pojedinaca”. “Naravno da pojedinci – kako episkopi tako sveštenici i narod – mogu da imaju i verovatno će imati različita mišljenja. Ali na kraju će saborno telo crkve, koje se izražava kroz mišljenje Arhijerejskog sinoda, dati odluku koja će biti konačni stav crkve“, rekao je Đakovac u emisiji “Stanje nacije” na TV B92.\nGlavni razlog protivljenja poseti pape je blagonaklon stav Svete stolice prema stvaranju Nezavisne države Hrvatske tokom Drugog svetskog rata. Generalni vikar Beogradske nadbiskupije Leopold Rohmes, međutim, smatra da se sve nesuglasice mogu rešiti. “Trebalo bi već jednom prestati s tim pričama, pa i istorijskim i neistorijskim mitovima što se tiče NDH, Jasenovca… Trebali bi sesti dobronamerni ljudi, s jedne i druge strane, pronaći istoričare verodostojne i onda videti gde smo i šta smo”, rekao je Rohmes u istoj emisiji.\nTeoretičar religije Mirko Đorđević smatra da papa ipak ni ovog puta neće doći u Srbiju. “Bez pristanka srpske crkve papa ni sam ne želi da dođe, tako da ne vidim izglede da se u skorije vreme realizuje poseta svetog oca zapadnom Balkanu, Srbiji”, ocenio je Đorđević.\nZa razliku od crkvenih poglavara, državni vrh Srbije se ne protivi papinoj poseti, što dokazuju i posete srpskih zvaničnika Vatikanu. Pre samo dve nedelje ministar spoljnih poslova Vuk Jeremić sastao se s predstavnicima Svete stolice, a predsednik Boris Tadić i lider SPO Vuk Drašković su 2005. posetili Vatikan.\npreuzeto: Dnevni list Danas, 06.04.2009\n« « Претходне вести: Ivu Andrića nazvao četničkim ideologom\nНаредне вести: Crkveni sud izopštio nevladine aktiviste » »\nДачић о Гренеловој посети: Променио се однос снага 25. јануар 2020\nНепревазиђена руска школа: Читав подијум за руске клизаче /видео/ 25. јануар 2020\nБрисел поручује Москви и Вашингтону — СТАРТ-3 је неопходан 25. јануар 2020\nЗеленски: Морам да разговарам с Путином јер он о свему одлучује 25. јануар 2020\n„Џеки Чен“ из Сибира извео салто са секиром у руци /видео/ 25. јануар 2020\nInstagram i mentalno zdravlje: „Okej je biti nesavršen, autentičnost je ono što vredi“\nAnasonović: Izlazak na izbore je ogromno nepoštovanje prema građanima\nU Kini zbog virusa u karantinu 56 miliona ljudi


Francuski ministar: Nove evropske sankcije Rusiji stupaju na snagu u nedelju - 13.03.2022, Sputnik Srbija\nFrancuski ministar: Nove evropske sankcije Rusiji stupaju na snagu u nedelju\nNove sankcije Evropske unije protiv Rusije trebalo bi da stupe na snagu u nedelju, izjavio je francuski ministar spoljnih poslova Žan-Iv le Drijan. 13.03.2022, Sputnik Srbija\n„Potrebno je da se zaključi sporazum između ambasadora, s jedne strane, kako bi se zabranio uvoz gvožđa i čelika iz Rusije, da se zabrani izvoz luksuzne robe, da se zabrani svako ulaganje u naftni sektor, da se proširi (sankcioni) spisak oligarha“, dodao je ministar.On je podsetio da je francuski predsednik Emanuel Makron posle samita lidera EU, koji je održan u Versaju 10-11. marta, odgovarajući na pitanje o mogućnosti zabrane isporuka gasa i nafte iz Rusije, rekao da se razgovara o svim opcijama.Predsednik Rusije Vladimir Putin je 24. februara objavio o početku vojne operacije demilitarizacije Ukrajine. On je u obraćanju sugrađanima rekao da okolnosti „zahtevaju odlučnu i hitnu akciju“, pošto su se republike Donbasa obratile Moskvi za pomoć. Putin je istakao da je cilj operacije „zaštita ljudi koji su već osam godina izloženi maltretiranju i genocidu od strane kijevskog režima“. Za to je, prema njegovim rečima, planirano da se izvrši „demilitarizacija i denacifikacija Ukrajine“ i da se privedu pravdi svi ratni zločinci odgovorni za „krvave zločine nad civilima“ u Donbasu. Ministarstvo odbrane Rusije redovno naglašava da ruska vojska ne nanosi nikakve udare po gradovima Ukrajine: vojna infrastruktura se onesposobljava visokopreciznim sredstvima.Kao odgovor na vojnu operaciju, zapadne zemlje počele su da uvode nove antiruske sankcije. Portparol Kremlja Dmitrij Peskov primetio je da su to veoma ozbiljna ograničenja, ali se Rusija za njih unapred pripremala. Sa svoje strane, šef ruske diplomatije Sergej Lavrov izjavio je da su strane kompanije koje odbijaju da posluju sa Rusijom to učinile pod ogromnim pritiskom, ali da će Rusija rešiti sve probleme sa ekonomijom koje joj Zapad stvara.\nevropska unija (eu), rusija, rusija – ekonomija, sankcije, kriza u ukrajini, žan-iv le drijan\n13:19 13.03.2022 (Osveženo: 13:23 13.03.2022)\n© Sputnik / Alekseй Vitvickiй / Uđi u foto-galeriju Samit EU u Briselu\nNove sankcije Evropske unije protiv Rusije trebalo bi da stupe na snagu u nedelju, izjavio je francuski ministar spoljnih poslova Žan-Iv le Drijan.\n„Sada je u pripremi novi paket sankcija koji bi trebalo da stupi na snagu od danas“, rekao je Le Drijan za radio-stanicu „Frans inter“.\n„Potrebno je da se zaključi sporazum između ambasadora, s jedne strane, kako bi se zabranio uvoz gvožđa i čelika iz Rusije, da se zabrani izvoz luksuzne robe, da se zabrani svako ulaganje u naftni sektor, da se proširi (sankcioni) spisak oligarha“, dodao je ministar.\nOn je podsetio da je francuski predsednik Emanuel Makron posle samita lidera EU, koji je održan u Versaju 10-11. marta, odgovarajući na pitanje o mogućnosti zabrane isporuka gasa i nafte iz Rusije, rekao da se razgovara o svim opcijama.\nČuveni američki ekonomista: Putin može da izdrži sankcije. A Zapad?\n12 Mart, 11:45


24sata.info - Pokreti trupa širom BiH u okviru vježbe EUFOR-a "Brzi odgovor 19"\nAutor T. C. 07. 10. 2019. • 17:09\nNakon uspješne ceremonije otvorenja vježbe, održane u nedjelju, 6. oktobra, u bazi “Butmir”, u ponedjeljak, 7. oktobra, trupe koje učestvuju u vježbi “Brzi odgovor 19” počele su sa raspoređivanjem na lokacije širom Bosne i Hercegovine, saopćeno je iz EUFOR-a.\n"U periodu od 7. do 11. oktobra, građani će primjetiti povećano prisustvo trupa EUFOR-a. Osim toga, na javnim mjestima će se održavati metodsko-pokazne vježbe, zajedno sa jedinicama Oružanih snaga BiH i bh. agencijama za provođenje zakona. Te vježbe i pokreti trupa nisu vezani za bilo koji trenutni sigurnosni izazov i isključivo su dio vježbe 'Brzi odgovor 19'", navodi se u saopćenju za javnost.\n“Brzi odgovor” je uobičajena godišnja provjera sposobnosti EUFOR-a da brzo ojača svoje trupe u BiH sa dijelom rezervnih snaga koje se nalaze u stanju pripravnosti u partnerskim zemljama. Ove godine rezervne snage stigle su iz Austrije, Bugarske, Grčke, Mađarske, Rumunije, Ujedinjenog Kraljevstva i KFOR-a. Vježba “Brzi odgovor” je velika vježba kojom se pokazuje odlučnost EU i njena predanost Bosni i Hercegovini, saopćeno je iz EUFOR-a.


Šešelj: Nema dijaloga, Lazareva kletva za one koji izdaju Kosovo | vesti-info.rs\nHomeNAJNOVIJEŠešelj: Nema dijaloga, Lazareva kletva za one koji izdaju Kosovo\nŠešelj: Nema dijaloga, Lazareva kletva za one koji izdaju Kosovo\n25. jula 2017. NAJNOVIJE\nNema više dijaloga, ostaje samo Lazareva kletva, poručuje lider Srpske radikalne stranke Vojislav Ssešelj, komentarišući poziv predsednika Srbije na širi društveni dijalog o rešenju za Kosovo i Metohiju.\n– Nema šta da se raspravlja i definiše, već da se zna da ne sme da se prizna nezavisnost Kosova, ulazak KiM u UN, kao ni u druge međunarodne organizacije – kaže Šešelj za Tanjug.\nOn dodaje da unutrašnji dijalog neće doneti ništa novo.\n– Sve je jasno, treba zamrznuti dijalog, tražiti da se uključi Rusija kao naša sila zaštitnica, prekinuti pregovore o ulasku u EU i treba tražiti da se kosovsko pitanje vrati u UN, svakom normalnom je to jasno – zaključuje Šešelj.\nPrema njegovim rečima, sve vlasti nakon 5. oktobra prihvatale su po nešto i sada mole za pomoć.\n– Jedni su prihvatali oznaku za fusnotu, drugi Briselske sporazume, svi su prihvatili nešto… Nek se preispitaju svi oni koji su se ogrešili o Kosovo. SRS i ja lično se nikada nismo ogrešili o Kosovo. Jedino smo mi 1999. glasali protv prihvatanja plana Ahtisari- Ccernomirdin i Kumanovskog sporazuma. Bili smo protiv Koštuničine, Đinđićeve, Tadićeve politike koje su postepeno prodavale Kosovo – rekao je Šešelj.\nOn ističe da SRS ne podržava ni naprednjačku politiku, ni politiku Tomislava Nikolića i Aleksandra Vučića.\n– Ako se treba konsultovati koje poteze povući, treba prvo povući potpise sa dva seta Briselskih sporazuma. Oni su već 50 odsto izdali Kosovo sa tim i, ako misle sad da bi se mi uključili da tu nastavimo, varaju se – navodi Šešelj.\nOn je rekao da lično nema potrebu da učestvuje u dijalogu, jer dijalog o Kosovu vodi, kako kaže, otkako se rodio, „slušajući više od stotinu srpskih, junačkih narodnih pesama, koje je moja majka znala napamet.\n– Za mene je taj dijalog završen – navodi lider SRS i dodaje da nema više dijaloga, već da ostaje samo Lazareva kletva za one koji izdaju Kosovo.\n1 komentar na Šešelj: Nema dijaloga, Lazareva kletva za one koji izdaju Kosovo\nSnezana Ninkovic 26. jula 2017. na 13:09\nNeznam kako glasi LAZAREVA KLETVA ……ali ovo je NAJVECA IZDAJA SRPSKOG NARODA\nsram vas bilo politicari svi radite za strane agente ….znate li vi sta znaci rec\nO T A DZ B I N A …..BOG SA NEBESA CE OVO DA RESI …..


RTCG - Radio Televizija Crne Gore - Nacionalni javni servis :: Ekonomija :: Saslušanje povodom negativnog mišljenja DRI\nREGIONALNI VODOVOD 23. 12. 2017. 10:44 >> 10:12 1\nSaslušanje povodom negativnog mišljenja DRI\nDržavna revizorska institucija (DRI) provjeriće da li je Regionalni vodovod Crnogorsko primorje, na čiji su izvještaj za 2016. dali negativno mišljenje, ispunilo preporuke kojih je ukupno bilo 36, saopštio je član Senata DRI Zoran Jelić .\nU skupštinskom Odboru za turizam, prostorno planiranje, ekologiju i poljoprivredu održano je kontrolno saslušanje rukovodstva Regionalnog vodovoda.\nOni su saopštili da su već uspjeli da ispištuju 30 preporuka, ali da tri ne mogu, jer se kose sa međunarodnim računovodstvenim standardima, prenosi Pobjeda.\nSaslušanju su prisustvovali i predstavnici DRI. Nakon provjere ispunjenosti preporuka DRI će, kako je saopštio Jelić, izvještaj poslati Skupštini, Vladi i Ministarstvima finansija i turizma.\nOn je kazao da DRI tokom revizije nije registrovala nijednu zloupotrebu položaja, ali jeste veliki broj nepravilnosti, zbog čega su dali toliko preporuka.\n“Prekršili su pet zakona, jedno uputstvo i tri pravilnika. Gubitak na kraju godine od 1,6 miliona EUR se odnosi na nepokriveni gubitak iz prethodne godine. Gubitak iz prethodnih godina bio je 2,5 miliona i pokriven je po odluci Upravnog odbora iz 2015. godine iz neraspoređene dobiti koja je iznosila 2,5 miliona”, naveo je Jelić i dodao da DRI stoji iza izvještaja u kome su dali negativno mišljenje.\nDRI Regionalni vodovod


Vučić razgovarao sa ministrom inostranih poslova Velike Britanije\nPremijer Srbije Aleksandar Vučić razgovarao je večeras telefonom sa ministrom inostranih poslova Velike Britanije Filipom Hamondom.\nVučićev kabinet je saopštio da su dvojica zvaničnika u prijateljskom razgovoru razmotrila političku situaciju u regionu, posebno nakon neusvajanja Rezolucije o Srebrenici u Savetu bezbednosti Ujedinjenih nacija. „Vučić i Hamond su, pre svega, naglasili potrebu unapređenja saradnje Srbije i Velike Britanije, kako na političkom, tako i na ekonomskom planu i u svim drugim oblastima društvenog života“, piše u saopoštenju. Britanski ministar je istakao da „veoma ceni to što će Srbiju u Srebrenici predstavljati predsednik Vlade Aleksandar Vučić i da želi da politika dobrosusedstva u regionu bude osnov delovanja u narednom periodu“, naveo je Vučićev kabinet.\nU saopštenju piše da je Vučić rekao da je „njegova obaveza da ode u Srebrenicu, da se pokloni nevinim žrtvama“ i da će Srbija „nastaviti politiku u kojoj će se fokusirati na budućnost, stabilnost u regionu i ekonomske reforme“.\nNa kraju razgovora, premijer Vučić pozvao je šefa britanske diplomatije Hamonda da poseti Srbiju „kad god mu to obaveze budu dozvolile“.


Leica Nova TS60 - najpreciznija totalna stanica\nLeica Nova TS60 takođe poseduje:\nLeica Nova MS60 MultiStation dolazi sa revolucionarnim Captivate softverom, pretvarajući kompleksne podatke u realistične i upotrebljive 3D modele. Sa programima jednostavnim za korišćenje i familijarnom „touch” tehnologijom, svi tipovi merenih i projektovanih podataka mogu biti prikazani u svim dimenzijama. Leica Captivate spaja instrumente i softver sa nečim malo više od jednostavnog prevlačenja prstom po ekranu bez obzira da li radite sa GNSS roverom, totalnom stanicom ili sa oba instrumenta.\nATRplus kao rezultat pet generacija optimizacije sistema za automatsko praćenje prizme, podiže poznate i proverene performanse automatizacije na još viši nivo. Ova superiorna tehnologija maksimizuje sposobnost totalne stanice da prati vašu prizmu, ignorišući ostala ometanja na terenu. Leica Viva TS16 sagledava okruženje, daje tačne podatke čak i teškim dinamičkim aplikacijama i nudi najbrže pronalaženje prizme nakon njenog gubitka iz vidnog polja.


SDS: Srpskom se busaju oni koji je nisu stvarali – mojKontakt portal – Radio Televizija Kontakt\nSrpska demokratska stranka uputila je čestitke građanima povodom Dana i krsne slave Republike Srpske koja, kako ističu, simboliše državotvornost srpskog naroda na prostoru BiH.\nU ovoj stranci navode da su spremni da sa svima kojima je Republika Srpska na srcu i koji osjećaju odgovornost za njenu budućnost temeljno preobraze sadašnje društveno stanje reformama, koje će eliminisati organizovani kriminal i korupciju, postaći ekonomsku obnovu i ukupni napredak u svim ključnim segmentima od obrazovanja do zdravstva.\n„Preduslov tom preobražaju je oslobađanje institucija od onih koji su ih privatizovali i zloupotrijebili u lične svrhe da bi služili uskostranačkim i privatnim interesima, a ne potrebama javnosti i građana“, saopšteno je iz ove stranke.\nSDS smatra da je aktuelna vlast Republiku Srpsku dovela u situaciju u kojoj su, kako ističu, moralne vrijednosti koje krase njen narod postale mane.\n„Podsjetimo da smo je zajedno stvarali i da su za njen nastanak i opstanak date velike žrtve, kojih se danas s pijetetom sjećamo. Republikom Srpskom danas se busaju oni koji je nisu stvarali, a da su se pitali ona ne bi ni postojala“, navodi se u saopštenju koje prenose agencije.\nFIFA: Svjetsko prvenstvo 2022. neće se igrati preko ljeta\nSrebrenica: Prijem povodom Dana i krsne slave Republike Srpske


Politički i simbolički značaj Ohaja za izbore u SAD - Američki izbori\nOhajo je država Srednjeg zapada ili, kako ga Amerikanci zovu, Midvesta koja donosi 18 elektorskih glasova i ima neverovatnu simboličku važnost kao Bellwether State za predsedničke izbore. Ta simbolička važnost je naročito važna za republikance, s obzirom da se nikada nije dogodilo da republikanski kandidat pobedi na predsedničkim izborima, a da izgubi u Ohaju! Pored toga, birači u Ohaju su od 1964. do danas bez greške davali većinu glasova kandidatu koji je pobeđivao na izborima i to je trenutno najduži niz od svih američkih saveznih država. Tek se nekoliko puta desilo da u Ohaju pobedi kandidat koji na kraju izgubi predsedničke izbore. Od Građanskog rata (1861-1865) do danas gubitnički kandidati su pobedili u Ohaju samo 4 puta: Ričard Nikson 1960. (izgubio od Džona Kenedija), Tomas Djui (Thomas Dewey) 1944. (izgubio od Frenklina Ruzvelta), Bendžamin Herison 1892. i Džejms Blejn 1884. (obojica gubili od Grovera Klivlenda koji, uprkos prezimenu, nije bio iz Ohaja). Navedeni podaci upućuju da je u poslednjih 39 predsedničkih izbora pobednički kandidat pobeđivao u Ohaju čak 35 puta.\nJoš 2006. godine Ekonomist (The Economist) je komentarišući tadašnju situaciju u Ohaju pisao da „oni koji proučavaju američku politiku nemaju mikrokosmos koji bi im pomogao da razumeju zemlju od 300 miliona ljudi, ali ipak imaju Ohajo“. Kao razlog za to navedeno je da ovo „parče Midvesta sadrži deo svega što je američko – delom Severoistok, delom Jug, delom urban, delom ruralan, delom teško siromaštvo, a delom brzorastuća predgrađa“. Iako je članak pisan pre skoro deceniju i po, ovi faktori i dalje oblikuju politiku u Ohaju i sigurno je da će i na ovim predsedničkim izborima imati ogroman značaj i za Donalda Trampa i za Džoa Bajdena.\nKratak pogled prema istoriji\nOhajo je primljen u Uniju kao prva država u regionu Srednjeg zapada i ukupno 17. savezna država 1. marta 1803. kada je odvojen od tadašnje Severozapadne teritorije iz koje su kasnije nastale i druge države oko Velikih jezera. U iscrtavanju severne granice je došlo do nekih nejasnoća, tako da su usled toga Mičigen i Ohajo tokom 1835. i 1836. bili u nekoj vrsti „rata“ zbog tankog pojasa oko grada Tolida (Toledo) koji je bio značajan zbog reke Mami (Maumee) kojom je trebalo da ide rečni put od Nju Orleansa sve do Njujorka. Ovaj „rat“, iako bez žrtava, ipak je naterao predsednika Endrjua Džeksona da pošalje federalne agente da reše problem i Tolido je pripao Ohaju.\nS obzirom na važnost rečnih puteva u to vreme, posedovanje pojasa Tolida je donelo veliku prednost za ekonomiju Ohaja u prvih nekoliko decenija, ali je širenjem železnice u drugoj polovini 19. veka rečni put izgubio na važnosti. Ipak, ekonomija Ohaja je ostala jaka tokom industrijalizacije i izgradnje železnice. Ohajo je bio vrlo važna država i tokom Građanskog rata tokom kojeg je dao najviše vojnika po glavi stanovnika, a među njima i trojicu glavnih vojskovođa – Julisisa Granta, Vilijama Šermana i Filipa Šeridana. Posle rata je ekonomija Ohaja nastavila da raste zahvaljujući daljoj industrijalizaciji i, pre svega, „naftnoj groznici Ohaja“ (Ohio Oil Rush) krajem 19. veka. Jedan od ljudi koji je tada stvorio bogatstvo zahvaljujući nafti bio je i prvi svetski milijarder i jedan od najbogatijih ljudi u istoriji, Džon D. Rokfeler, koji je upravo u Klivlendu (nazivanom i naftna prestonica sveta u to vreme) 1870. osnovao Standard Oil, naftnu kompaniju čije naslednice i danas kontrolišu ogroman deo tržišta nafte.\nEkonomski rast se nastavio i tokom 20. veka, a Ohajo je bio u top 5 najvećih država po broju stanovnika od sredine 19. pa sve do 70-ih godina 20. veka i bio jedna od država sa najvećim brojem elektorskih glasova u to vreme, zajedno sa Njujorkom, Pensilvanijom, Ilinoisom i, kasnije, Kalifornijom. Međutim, od tada počinje opadanje poslova u oblasti proizvodnje, pre svega zbog automatizacije, opadanja industrije uglja i čelika u SAD i premeštanja poslova u industriji u druge zemlje sa jeftinijom radnom snagom. Navedeni faktori su doveli do toga da Ohajo, zajedno sa ostatkom država u regionu Velikih jezera nekada znanih kao Proizvodni pojas (Manufacturing Belt), postane deo tzv. Pojasa rđe (Rust Belt), nazvanog tako upravo zbog deindustrijalizacije i ekonomskog opadanja.\nUprkos opadanju, Ohajo je i dalje velika država, 7. po broju stanovnika (oko 11,7 miliona što predstavlja neznatno uvećanje u odnosu na poslednji popis iz 2010.) i sa 18 elektorskih glasova (što bi moglo da bude smanjeno na 17 za izbore 2024. nakon ovogodišnjeg popisa). Pored politike, Ohajo je poznat i kao rodna država jednog od najboljih košarkaša današnjice, Lebrona Džejmsa, Kući slavnih Rok ’n Rola u Klivlendu, teniskom turniru u Sinsinatiju, kao i jednom od najpoznatijih koledž programa američkog fudbala, Univerzitetu Ohajo Stejt. Inače, reč je o univerzitetu koji sa Univerzitetom Mičigen već više od 100 godina gaji po mnogima jedno od najvećih rivalstava u američkom sportu. Ljudima na ovom prostoru je poznat i grad Dejton, gde je 1995. potpisano primirje kojim je okončan Rat u Bosni i Hercegovini.\nZnačajne političke ličnosti iz Ohaja\nPored sve simbolike vezane za izbore, Ohajo je dao i veliki broj američkih predsednika. Njih čak 7 je rođeno u Ohaju i još jedan – Vilijam Henri Herison – je svoju političku karijeru gradio kao senator iz Ohaja, iako je bio rođen u Virdžiniji, državi koja je uz Ohajo ujedno i dala najviše predsednika (Ohajo i Virdžinija nose nadimak „majki američkih predsednika“). Herison je bio i prvi predsednik iz Ohaja, ali je njegov mandat trajao tek 31 dan, od 4. marta do 4. aprila 1841. kada je preminuo zbog upale pluća. Nakon njega predsednici koji su potekli iz Ohaja bili su Julisis Grant (1869-1877), Raderford Hejz (Rutherford Hayes, 1877-1881), Džejms Garfild (od marta do septembra 1881. kada je stradao posle atentata), Bendžamin Herison (1889-1893, unuk Vilijama Henrija Herisona), Vilijam Mekinli (1897- septembar 1901, stradao u atentatu), Vilijam Hauard Taft (1909-1913) i Voren Harding (1921-1923, umro od srčanog udara). Svi su bili republikanci, mada su izbori 1920. bili naročito interesantni jer je i Hardingov demokratski protivnik, Džejms Koks, bio guverner Ohaja, dok je Harding obavljao funkciju senatora. Nakon ovog kratkog perioda (1840-1920) u kome je izabran veliki broj predsednika poreklom iz Ohaja, koji uglavnom nisu imali preterano srećnu sudbinu nakon izbora, do danas više nije izabran nijedan predsednički kandidat iz ove države.\nVilijam Hauard Taft je bio i jedini građanin SAD koji je obavljao funkcije predsednika i glavnog sudije Vrhovnog suda SAD (1921-1930). Istu funkciju, glavnog sudije Vrhovnog suda, obavljala su još dva njegova zemljaka iz Ohaja, Salmon Čejs i Morison Vejt. Taft je takođe osnovao i uglednu političku familiju koja je uključivala nekoliko guvernera, kongresmena i senatora od kojih je svakako najvažniji bivši lider republikanaca u Senatu, njegov sin, Robert Taft (senator 1939-1953), poznat po svojim konzervativnim stavovima i protivljenju Ruzveltovom „Nju Dilu“. Od značajnijih političara iz Ohaja u poslednje vreme izdvajaju se Džon Bemer (John Boehmer), bivši spiker Predstavničkog doma Kongresa (2011-2015), i Džon Kejsik, bivši guverner Ohaja (2011-2019), umereni republikanac i kandidat na unutarstranačkim izborima 2016. za koga je nedavno najavljeno da bi mogao da govori na ovogodišnjoj Demokratskoj nacionalnoj konvenciji i podrži Bajdena.\nOhajo u ovom trenutku uopšte ne deluje kao neizvesna država kada se pogleda ko drži glavne političke pozicije. Guverner Majk Divajn je republikanac, u Predstavničkom domu delegaciju čini 12 republikanaca i četvoro demokrata, u oba doma Generalne skupštine Ohaja republikanci imaju većinu, a senatori su republikanac Rob Portman i demokrata Šerod Braun. Tokom kampanje 2016. ni Portman ni guverner Kejsik nisu dali podršku Trampu, a ni sadašnji guverner Divajn nije bio preterano optimističan. Ipak, Republikanska nacionalna konvencija 2016. je održana u Klivlendu, a Donald Tramp je pobedio na izborima sa izuzetno ubedljivih 347.000 glasova razlike. Najubedljivije još od 1988. godine.\nTokom predsedničkog mandata, Tramp je uspostavio dobar odnos sa članovima Kongresa iz Ohaja, pre svih sa kongresmenom Džimom Džordanom, jednim od njegovih najlojalnijih saveznika. Takođe, i senator Portman je poboljšao svoj odnos sa predsednikom glasajući u Senatu u 91% slučajeva u skladu sa Trampovim predlozima, a u februaru je najavio i podršku Trampovom reizboru. Sa druge strane, guverner Divajn, jedan od uspešnijih guvernera u borbi sa COVID-19, nije još dao svoju podršku Trampu i izrazio je neslaganje s njim po nekim pitanjima.\nOve godine se u Ohaju ne vodi trka za Senat niti za guvernersko mesto tako da će fokus biti na predsedničkim izborima. Očekivalo se da je Ohajo prešao na stranu republikanaca zahvaljujući Trampovoj ubedljivoj pobedi 2016. uz obećanja o povratku industrije uglja i čelika. Ta obećanja nisu u potpunosti ispunjena iako je stopa nezaposlenosti smanjena na 4,1% pre pandemije. U aprilu i maju je zbog pandemije nezaposlenost znatno povećana, ali je tokom juna svedena na relativno prihvatljivih 10,9%. Ipak, danas tek oko 40% glasača u Ohaju odobrava Trampovo upravljanje pandemijom.\nTrenutne ankete ovu državu označavaju kao izjednačenu (ankete RealClearPolitics daju malu prednost Bajdenu, dok najnovija istraživanja sajta FiveThirtyEight ipak daju prednost Trampu). Razloge za opadanje republikanaca, kako navodi Njujork Tajms, treba tražiti u predgrađima koja sve više podržavaju demokrate, naročito bogatija predgrađa velikih gradova koja su ranije bila uz republikance. Primera radi, uprkos pobedi, Tramp je prvi republikanac od 1876. koji je dobio Ohajo, ali ne i okrug Hamilton sa gradom Sinsinatijem i predgrađima. Demokrate su i tokom izbora 2018. uspele da se probiju i osvoje mesta u nekim bogatijim predgrađima Kolambusa i Klivlenda čije visoko obrazovano belo stanovništvo više nije toliko odano republikancima. Tramp je na kampanju u Ohaju uložio oko 18 miliona dolara, najviše posle Floride dok Bajdenova strategija još uvek nije jasna pošto iz njegove kampanje poručuju da je cilj da se stigne do 270 elektorskih glasova, bez specifičnog naglaska na Ohajo. Kakvu god strategiju Bajden ima, izbori će pre svega biti referendum o Trampu i njegovim obećanjima razočaranim radnicima u ovoj državi i biće zanimljivo videti da li će Ohajo trenutnom predsedniku ovaj put biti „majka ili maćeha“.


Beta 13. avgusta 2020. 13:15\nNavodeći da se vlasnik televizije Pink „posle tri dana ćutanja konačno oglasio“ u vezi s tim pitanjem, lider Dveri je ocenio da je bilo „veoma inspirativno videti Mitrovića kako ne sme da odgovori i kako TV Pink danima ćuti, ne želeći da popularizuje vest o novom neplaćenom porezu“.\n„Za njih je od najvećeg interesa da gradjani Srbije ne saznaju kako je, prema dostupnim izvorima – jer se kompletni podaci i dalje kriju od javnosti, Poreska uprava pri Ministarstvu finansija od 2012-2016. godine odložila poreski dug TV Pink u visini od 1,52 milijarde dinara na 93 rate, dok je paralelno od 2014-2019, uprkos ogromnim poreskim dugovima, Željko Mitrović dobio finansijsku podršku Agencije za osiguranje i finansiranje izvoza u visini od 1,28 milijardi dinara“, naveo je Obradović.\nPonovo je pitao da li „Pink International Company“ zaključno s 3. avgustom duguje 146 miliona dinara za porez državi, i da li je Poreska uprava toj firmi odobrila reprogram, na osnovu čije odluke i na koliko rata.\n„Da li Mitrović, kao fizičko lice, nije platio godišnji porez na dohodak gradjana u visini od 104 miliona dinara, o čemu imam podatke iz Jedinstvenog registra poreskih obveznika od 3. avgusta? Da li njegova ugašena Agencija za umetničku obradu zvuka ‘Pink studio Željko Mitrović’ duguje za porez iz 2016. godine 3,72 miliona dinara? Da li je tačno da Željko Mitrović samo po ova tri osnova trenutno duguje za porez državi ukupno preko 250 miliona dinara?“, upitao je predsednik Dveri.\nObradović je pitao i da li je Mitrović 31. jula registrovao novu firmu, „Red Network“, i da li će ona služiti za ostvarivanje prava na državne subvencije, s obzirom da to pravo ne može da ostvari preko starih firmi koje imaju poreske dugove.\n„Da li Željko Mitrović ima prava koja nemaju drugi gradjani Srbije, ko ga štiti dok konstantno krši zakone, i kada će odgovarati za sve što je radio od vremena vlasti JUL-a preko DOS-a do SNS-a? – prava su pitanja koja se ne mogu čuti na režimskim medijima“, naveo je Obradović.\nReagujući na te navode, vlasnik Pinka Željko Mitrović je rekao da ta kompanija „ne duguje ni jedan jedini dinar“.\n„Namerno nisam reagavao tri dana na laži koje seje Obradović tvrdnjama da Pink duguje nekakav porez i to u iznosu od 250 miliona dinara, da bih sačekao reakciju Djilasovih medija od kojih u krivičnom postupku mogu konačno i da se naplatim zbog štete koju su naneli kompaniji Pink ovim gnusnim lažima i izmišljotinama“, rekao je Mitrović.\nRekao je i da je „lako proverljivo“ u Poreskoj upravi da Pink ne duguje „ni jedan jedini dinar“ i da je ta kompanija uplatila 900 miliona dinara po osnovi raznih poreza „od januara do jula“.\n„Za razliku od Boškića, Pink je donirao preko 150 miliona bolnicama i drugim ustanovama tokom epidemije, kontinuirano brine o deci bez roditeljskog staranja, i preko pet miliona je uplatio za lečenje bolesne dece, a da ne pominjem što je Pink jedna od samo nekoliko velikih kompanija koja se odrekla pomoći Vlade Srbije tokom epidemije u korist drugih kojima je ta pomoć potrebnija“, naveo je Mitrović.


LIGA SOCIJALDEMOKRATA VOJVODINE TRAŽI DA SE UVEDE ŠKOLSKI ČAS O ANTIFAŠIZMU\nLSV zahteva da đaci u školi uče o antifašizmu i tekovinama Narodnooslobodilačke borbe zbog neonacističkog pozdrava i skandiranja Milanu Nediću grupe mladih u Nišu, kao i zbog napada na mladića koji je nosio majicu sa natpisom “antifašista”\nPodsećamo nadležne državne organe da punu deceniju postoji Zakon o zabrani manifestacija neonacističkih ili fašističkih organizacija i udruženja i zabrani upotrebe neonacistčkih ili fašističkih sibola i obeležja, navodi LSV\nStranka ocenjuje da da mladi ne bi veličali Nedića kada bi ih neko odveo na ekskurziju na Banjicu ili u Šumarice i ispričao im sve što bi trebalo da znaju o tom delu istorije\nIako je niška policija uhapsila napadače na studenta Uroša Janjića i njegovog druga, svi su nakon saslušanja pušteni i nije im određen pritvor\nOd jeseni je neophodno da se u osnovnim i srednjim školama u Srbiji uvede barem jedan čas nedeljno o antifašizmu i tekovinama Narodnooslobodilačke borbe, saopštila je Liga socijaldemokrata Vojvodine (LSV).\nZahtev LSV je reakcija na „neonacistički pozdrav grupe mladih u Nišu pre neki dan uz skandiranje Milanu Nediću“, kao i zbog napada nožem na mladića nekoliko dana ranije zato što je nosio majicu sa natpisom „antifašista“.\n-Podsećamo nadležne državne organe da punu deceniju postoji Zakon o zabrani manifestacija neonacističkih ili fašističkih organizacija i udruženja i zabrani upotrebe neonacistčkih ili fašističkih sibola i obeležja. Nema razloga da ga ne primenjuju, navodi se u saopštenju koje je potpisao sekretar Glavnog odbora LSV Robert Vizi.\nOn je upozorio da su “ovo ozbiljna upozorenja o tome kuda nas je odvelo svakodnevno prekrajanje istorije i mitomanija”.\n-Ako odmah krene, Ministarstvo prosvete ima dovoljno vremena da se taj, jedan čas nedeljno, pripremi do jeseni. Đaci koji bi učili o zlu koje su zajedničkim snagama u Drugom svetskom ratu pobedili narodi i nacionalne zajednice nekadašnje Jugoslavije i kakve žrtve i stradanja su podneli, sigurno ne bi vikali “Srbija Srbima”-ocenila je LSV.\nStranka je navela da mladi ne bi veličali Nedića kada bi ih neko odveo na ekskurziju na Banjicu ili u Šumarice i ispričao im sve što bi trebalo da znaju o tom delu istorije.\nLSV je podsetila da je „zighajlovanju“ u Nišu i veličanju Nedića prethodilo „prošlogodišnje zighajlovanje i skandiranje na skupu u Beogradu, kada su očito prošli nekažnjeno“.\nSrđan Nonić, šef opozicione odborničke grupe “ Niška inicijativa” organizovao je antifašističku šetnju na Nišavskom keju zbog napada nožem na studenta Uroša Janjića 21. juna uveče, u parku pored keja, zbog toga što, po njegovim rečima, nije hteo da skine majicu sa natpisom „antifašista“, što su od njega zahtevala petorica mladića. U šetnji je učestvovalo stotinak ljudi, među kojima i Janjić, koji je nakon napada i dva uboda nožem bio hospitalizovan u Niškom kliničkom centru.\nPolicijska uprava u Nišu je još pre nedelju dana saopštila da je privela napadače na Janjića i njegovog druga, inače stranog državljanina, zbog sumnje da su izvršili krivična dela nanošenje teške telesne povrede i učešće u tuči. Među privedenima bio je i N. R. (33) koji je osumnjičen da je Janjića izbo nožem, ali su svi nakon saslušanja pušteni i nije im određen pritvor.\nTUŽILAŠTVU DOSTAVLJENI DOKAZI O INCIDETU NA ANTIFAŠISTIČKOJ ŠETNJI\nOpoziciona odbornička grupa “Niška inicijativa” obavestila je Osnovno javno tužilaštvo u Nišu i dostavila dokaze o incidentu koji se dogodio prošlog petka na Nišavskog keju, kad je grupa mladića podizanjem ruku u nacistički pozdrav i skandiranjem Ljotiću i Nediću propratila antifašističku šetnju.


HAOS U NIŠU Petoro povređeno u tri udesa\nLekari Hitne pomoći zbrinuli su petoro Nišlija koji su povređeni u tri saobraćajne nezgode na području NIša u protekla 24 časa.\nTri osobe zadobile su povrede grudnog koša i ekstremiteta u sudaru taksi vozila i putničkog automobila, juče oko 9.10 časova na uglu ulica Starca Vujadina i Božidarčeve.\nNišlijka stara 19 godina zadobila je povrede ekstremiteta nakon što ju je u 15.10 časova u Ulici vojvode Putnika oborio automobil, dok se starac (81) povredio na putu od Sićeva ka Pasjači u 16.35 časova nakon što je pao sa traktora.\nPovređenima je ukazana pomoć na terenu nakon čega su prevezeni u Urgentni centar Kliničkog centra u Nišu radi dalje dijagnostike i lečenja.\nINCIDENT U NIŠU Prevrnuo se kamion na deponiji, povređena dvojica radnika\nUzimaju im penziju i uskraćuju hranu\nKruševac - U Kruševcu ima sve više starih osoba koje deca zanemaruju na različite načine, od toga da im uzimaju penziju, uskraćuju hranu pa do toga da ih ne kupaju i po nekoliko sedmica. Centar za socijalni rad svakog meseca dobije po desetak zahteva za zbrinjavanje starih lica, a među onima koji zanemaruju roditelje su egzistencijalno ugrožene osobe, ali i bogati i intelektualci.\nOsnovnom javnom tužilaštvu u Šapcu juče je podneta krivična prijava protiv direktorke Opšte bolnice u Šapcu dr Zore Nikolić i još tri doktorke ove zdravstvene ustanove, dr Nade Panić-Jelić, dr Vide Đokić i dr Radenke Stanković, kao i NN lica i osoblja, zbog krivičnog dela protiv zdravlja ljudi. Krivičnu prijavu je u ime porodice pokojnog Dragana Malovića iz Šapca podneo advokat Branko B. Pavlović iz Lazarevca.\nPREVARE Lažni lekar iz Prijepolja ojadio građane i firme u Srbiji\nProtiv J. K. (48) iz Prijepolja policija je podnela krivičnu prijavu za prevaru. Predstavljajući se lažno kao lekar on je od 315 preduzetnika i fizičkih lica protivpravno uzeo skoro pet miliona dinara.\nFrancuz pretučen u Nišu: "Niste pomogli Brisu Tatonu, nećete ni meni"\nDržavljanin Francuske M. G. A. (24) pretučen je danas u centru Niša, saopštila je Policijska uprava u Nišu.\nTužilaštvo zabranilo prodaju čačanske čipsare\nČAČAK – Nekoliko desetina radnika čačanske čipsare okupilo se juče ispred ulaza u fabriku protestujući zbog propasti nekada uspešnog preduzeća. Oni od Ministarstva pravde zahtevaju odgovor o tome na osnovu čega je Više javno tužilaštvo u Beogradu zabranilo prodaju imovine preduzeća, iako je bilo nekoliko zainteresovanih kompanija za kupovinu i pokretanje proizvodnje.\nPomoć Užičkoj bolnici: Policajci dali krv\nDruštvo dobrovoljnih davaoca krvi "Policajac" iz Užica organizovalo je akciju prikupljanja krvi kao pomoć transfuziloškom odeljenju užičke bolnice.\nDirektor HE "Đerdap 1": Nema opasnosti od poplavnog talasa Dunava\nNivo Đerdapskog akumulacionog jezera ispred Hidroelektrane „Đerdap 1“ je 6,5 metara niži od uobičajenog, u sklopu priprema za nadolazeći poplavni talas.\nĐaci postali asistenti profesorima\nIvanjica - Među svim školama iz regiona, ivanjički gimnazijalci ostvarili su ubedljivo najbolje rezultate iz hemije. Njih petoro plasiralo se na završno takmičenje iz ove oblasti u našoj zemlji, a nekoliko učenika je angažovano i za rad iz fizičke hemije u Istraživačkoj stanici Petnica. Sjajne rezultate gimnazijalci su ostvarili rukovođeni dugogodišnjom profesorkom hemije Stanimirkom Bešević.


Talas - 1\n08. 02. 2021 20:05\nBANJALUKA - Druga februarska sedmica biće u znaku promjene vremenskih prilika. Početak sedmice u BiH obilježiće oblačno vrijeme sa kišom, a kako sedmica bude odmicala očekuje nas novi talas hladnog vremena i niske temperature.\n01. 12. 2020 21:00\n07. 08. 2020 07:37\nLONDON - Zapadna Evropa priprema se za jak toplotni talas koji će i drugi vikend zaredom donijeti ekstremnu temperaturu, a u Velikoj Britaniji očekuje se da će se približiti istorijski rekordnoj temperaturi od 38,7 stepeni Celzijusovih.\n26. 07. 2020 13:14\nRIM - Italija bi mogla da se suoči s novim talasom pandemije virusa COVID-19 već u avgustu, a ne kao što se najavljuje u septembru ili oktobru, upozorava profesor Andrea Krisantini, mikrobiolog Univerziteta u Padovi.\n22. 06. 2020 10:36\nSEUL - Zdravstvene vlasti Južne Koreje saopštile su danas da je u toku "drugi talas" zaraze virusom korona, koji je rezultat praznika u maju.\nToplotni talas u Indiji, temperatura dostigla 50 stepeni\n27. 05. 2020 11:13\nNJU DELHI - Indija je zahvaćena toplotnim talasom tokom kojeg je temperatura na pojedinim mjestima dostigla 50 stepeni Celzijusovih, a glavni grad Nju Delhi prolazi kroz najtopliji maj u prethodne dvije decenije.\n22. 05. 2020 17:38\nMOSKVA - Ruski predsjednik Vladimir Putin izjavio je danas da Ministarstvo zdravlja te zemlje mora da se pripremi na drugi talas virusa korona, koji bi mogao da nastupi u oktobru ili novembru ove godine.


Višković: Srpska uspješno nabavlja vakcine i sprovodi plan imunizacije - Vijesti Srpske – Najnovije vijesti iz Republike Srpske i BIH\nNaslovna Republika Srpska Višković: Srpska uspješno nabavlja vakcine i sprovodi plan imunizacije\nPremijer Republike Srpske Radovan Višković rekao je danas u Sarajevu da Srpska uspješno nabavlja vakcine za svoje građane, da 28. februara dolazi još 20 000 doza, te da se vakcinacija obavlja po usvojenom planu Vlade.\nVeć smo dobili prve količine vakcina, 28. februara dolazi još 20.000, a sutra ću imati informaciju kada je sljedeća isporuka. Mi idemo svojim putem – izjavio je Višković novinarima nakon sastanka članovima Predsjedništva BiH, predsjedavajućim Savjeta ministara Zoranom Tegeltijom, te premijerom Federacije BiH (FBiH) Fadilom Novalićem.\nOn je rekao da je u ugovoru koji je Ministarstvo civilnih poslova potpisalo sa KOVAKS-om naveden rok, prvi kvartal 2021. godine, ali da je danas na sastanku odlučeno da bude upućeno pismo KOVAKS-u i da se traži da ispuni preuzete obaveze.\nVišković je ponovio da nije bilo razloga da BiH ne dobije vakcine na vrijeme, jer je Republika Srpska na vrijeme sve ispoštovala, iako se u Federaciji BiH (FBiH) kasnilo.\n– Mi smo avansno platili 1 230 000 doza za BiH i to je bilo dovoljno za 20 odsto stanovništva – pojasnio je Višković.


Konkurs za oslikavanje zida čitaonice Biblioteke DKSG - Moja Srbija\nDom kulture „Studentski grad” raspisuje konkurs za oslikavanje zida čitaonice Biblioteke DKSG, koja će biti namenjena za grupno učenje i referensni rad. Čitaonica će biti opremljena mobilijarom za ležerniji boravak (lejzibegovi, stolovi i fotelje).\nNa konkurs se mogu prijaviti svi zainteresovani studenti umetničkih škola i akademija koji bi želeli da svojim vizuelnim rešenjem murala i njegovom realizacijom oplemene ovaj novi prostor Biblioteke Doma kulture „Studentski grad”. Na konkurs se mogu prijaviti pojedinici ili grupe studenata. Produkcija koja podrazumeva pokrivanje troškova materijala i opreme za realizaciju murala, biće obezbeđena od strane Doma kulture „Studentski grad”.\nPredloge za konkurs možete poslati na mejl: natasa.papic@dksg.rs\nRezultati Konkursa biće objavljeni na vebsajtu Doma kulture „Studentski grad” najkasnije do ponedeljka 21. decembra 2020. godine.\n« Kreativni centar: Zadatak na dan 1 i Zadatak na dan 2\nPodržano pet ženskih preduzetničkih inicijativa u okviru projekta „Ja sam odvažna” »


Pripreme za istrazivanje nafte na teritoriji sjeverne Bosne\nHome » News Archive » BiH News » Pripreme za istrazivanje nafte na teritoriji sjeverne Bosne\nProgram regionalnih istraživanja nafte, kondenzata i prirodnog plina na prostoru Federacije BiH za razdoblje od 2014. do 2023. godine kao dokument razvoja istraživanja perspektivnih područja nafte i plina na teriroriju FBiH usvojila je Vlada FBiH.\nVlada je zadužila federalna ministarstvo okoliša i turizma, finansija, rada i socijalne politike prostornog uređenja, te Federalnu upravu civilne zaštite da, u roku od 30 dana, izvrše sve pripreme iz svoje nadležnosti u svezi istraživanja i eksploataciju nafte i plina, kao i da analiziraju donesene politike i uporedne analize s politikama država s dobrom praksom u istraživanju ovoj oblasti.\nKako je poznato, Strategijskim planom i programom razvoja energetskog sektora FBiH, usvojenom 2009. godine, naglašen je značaj i utjecaj nafte i prirodnog plina na ukupan gospodarski i društveni razvoj BiH.\nU cilju daljeg razvoja energetskog sektora, data je i preporuka za nastavak istraživanja nafte i plina na temelju povoljnih rezultata ranije provedenih istraživanja.\nU tom kontekstu, Program regionalnih istraživanja nafte, kondenzata i prirodnog plina na prostoru Federacije BiH za razdoblje od 2014. do 2023. godine predstavlja osnovni strategijski program Vlade za definiranje blokova za istraživanje i za dodjele koncesija.\nNa osnovu rezultata istraživanja, pretpostavlja se da postoje perspektivni prostori za istraživanja nafte i plina u sjevernoj Bosni (Orašje, Odžak i Tuzlanski bazen), središnjoj Bosni (Sarajevsko-zenički bazen), te jugozapadnoj i južnoj Bosni i Hercegovini (Velika Kladuša-Glamoč-Drežnica-Stolac-Neum). Ovi istražni prostori su izdvojeni tako da se uklapaju u dva odvojena projekta istraživanja nafte i plina: Projekt Dinaridi (Velika Kladuša-Glamoč-Drežnica-Stolac-Neum i Sarajevsko-zenički bazen) i Projekt sjeverna Bosna, ističu iz Vlade Federacije.


Sportske.net - Nikola Mijailović - Kad traka počne da steže\nDarko Lazovic je trebao da preuzme traku odma', samo je problem bio sto je trebao i on da ode nakon Milijasa. Posle Darka traku treba da nosi Aca Tenkic a zasto ne i Mihajlo Ristic (ako misle da ga zadrze i sledecu sezonu) decko koji najvise gine na terenu. Mozda i RAjkovic macka.\nSecam se, u moje vreme kad se fudbal IGRAO, mnogi danas ni ne znaju da je fudbal pre svega bila jedna prelepa i predivna igra, moji treneri su kapitensku traku uvek davali ili gomlanu ili odbrambenom igracu, zasto?Odgovor je jednostavan, imaju najbolji pregled igre za razliku od srednjaka ili napadaca koji nema oci iza glave. U odbrani treba imati iskusnog igraca, INTELIGENTNOG igraca i naravno dobrog fudbalera, i u tom slucaju kapitenska traka ima tezinu i moc.\nRazlog koji je naveden u tekstu je smesan,samo cu to da kazem......\nDoslo je do fizickom sukoba Mijailovica sa nekim mladjim igracima,sada se to pokusava sakriti....Tako se menni cini.....


Foto: instagram/sonjakocic / Instagram\nJedna od naših najlepših pevačica, Sonja Kocić, snimila je novu pesmu pod nazivom „Potraži“, a sada je podelila neke od najzanimljivijih detalja sa snimanja spota za istoimenu pesmu, koji će gledaocima predstaviti u februaru.\n„Pesma je duetska, urađena u saradnji sa Duletom Lušinom i No Comment bendom, a uradio ju je Vuk Matić, gitarista benda koji je napisao dosta hitova za Željka Vasića i mnoge naše kolege. Pesma nosi naziv “Potraži“, a tema čitave priče se fokusira na trenutnu situaciju i svakodnevicu koju živimo, kada se ljudi sve više otuđuju i upućuju na sebe, svoj telefon, gubi se bliskost i slično“, rekla je za Objektiv.rs.\nKao posebno iznenađenje u spotu se pojavljujej i naš proslavljeni glumac, napoznatiji po ulozi u seriji „Ubice moga oca“, Bane Tomašević.\n„Spot ima radnju, a fantastično je to što je glavni glumac u spotu naš drug i prijatelj, glumac Bane Tomašević, koji se našao u ulozi mog muža. Spot verno oslikava jedan brak koji je u krizi otprilike, ali ne bih otkrivala kakav će biti kraj spota, što je i najvažnija stvar. Spot se montira i čekamo da negde početkom februara izađe“.\nSonja i otkrila šta gledaoci mogu da očekuju, kao i to da li postoji neka scena sa snimanja koja se izdvojila od ostalih.\n“Ima puno zanimljvih scena, na primer kadar gde klinac, Bane i ja sedimo na krevetu okrenuti i svako u svojoj nekoj radnji, na telefonima, ali je ceo spot jako zanimljiv“.


DRAŠKOVIĆ, KUSTURICA I HET GRADE “GRAD SUNCA” – mojKontakt portal – Radio Televizija Kontakt\nPredsjednik Koncerna “Svislajon” Takovo Rodoljub Drašković danas je ozvaničio početak radova na projektu “Grad sunca” na trebinjskom lokalitetu Dražinska gora na 80 hektara površine, čijom realizacijom će biti otvoreno novih oko 1.500 radnih mjesta, a najavio je i partnerstvo sa Republikom Srpskom na izgradnji aerodroma na Zubcima.\nDrašković je najavio da će na projektu “Grad sunca” biti angažovano oko 1.500 neimara iz Hercegovine.\nOn je rekao da će, u saradnji sa preduzećem “Hidroelektrane na Trebišnjici” /HET/, biti izgrađen akva park sa olimpijskim bazenom, a u saradnji sa režiserom Emirom Kusturicom “Filmski grad”.\nPrema njegovim riječima, u okviru “Grada sunca” biće izgrađen hotel sa šest zvjezdica, staza za Formulu jedan, biciklistička i trim staza, hala sportova sa otvorenim terenima, golf tereni, aerodrom i drugi sadržaji koji čine jedan impozantan projekat kao što je ovaj.\nUkoliko bude imao suinvestitora i ako ne bude opstrukcija, Drašković planira da projekat bude završen za pet godina.\nDrašković je istakao da je namjera da se realizacijom ovog projekta, kao i zaposlenjem u novoizgrađenu fabriku “Svislajon” u Trebinju povuku svi nezaposleni sa Biroa za zapošljavanje u ovom gradu i da im se pruži šansa da rade.\nOn kaže da se firma koju je osnovao i koja će finansirati ovaj projekat zove “Svislajon-grading”, te da je iz svojih preduzeća obezbijedio budžet za ovu namjenu u iznosu od oko 20 miliona evra na godišnjem nivou, a ako bude potrebno i više.\n“Na ovom projektu očekujem partnerstvo, a ne političku podršku”, poručio je Drašković, napominjući da će na realizaciji investicije integrisati stručne kadrove, građevinsku operativu i sav pozitivni potencijal Hercegovine.\n“Nakon što izgradimo ‘Grad sunca’, možemo reći da su stvoreni uslovi da kadar i mladost ostanu u Hercegovini, da stvaraju i grade, a ne da idu u pečalbu kao što sam ja morao, ali sam se i vratio”, naglasio je Drašković.\nOn je istakao da će Trebinje biti grad kulture, filma i grad turizma u koji će dolaziti turisti iz cijelog svijeta jer će moći da uživaju u jednom ambijentu koji ima visoke standarde.\nOn je dodao da će realizacijom ovog projekta Trebinje u potpunosti dobiti novi izgled i značaj regionalnog centra.\n“Ideja da se Trebinje širi nije slučajno potekla i nije slučajno nastavljena u jednom ambijentu u kome su za kratak vremenski period izgrađeni putevi, probijeni tuneli, povezani gradovi Srpske i Srbije…”, rekao je Kusturica i dodao da je divno što će Drašković Trebinje proširiti i dati mu na značaju.\nŠto se tiče “Filmskog grada”, Kusturica je ocijenio da će se on odlično uklopiti u “Grad sunca” jer se nalazi na jednoj tački koja obezbjeđuje veliki broj sunčanih dana.\n“Stvoreni su uslovi da se jedan inspirativan renesansni koncept obnovi u Trebinju”, rekao je Kusturica i dodao da je Drašković započeo jednu “pozitivnu avanturu” i da bi i država i svi oni koji mogu trebalo da učestvuju u takvim projektima.\nOn je rekao da će u Draškovićevom projektu kao umjetnik pomoći vanmaterijalnom imovinom, odnosno svojim idejama, ali i privlačenjem investitora.\n“Dovoljno je popeti se na Gračanicu i vidjeti šta su vladika i njegovi saradnici tu uradili i onda shvatate da sve ima svoj prapočetak, a da nastavak treba da bude kao jedna dobra epizoda iz jedne glomazne televizijske serije”, istakao je Kusturica.\n“Trudićemo se da napravimo zatvoreni bazen. To je naša obaveza iz vodoprivredne saglasnosti, a tu smo da pružimo i svaki drugi vid podrške”, naglasio je Mišeljić i dodao da će se potruditi da iz trebinjskog jezera izvade most kralja Aleksandra kako bi upotpunili kompletnu sliku projekta.\nSastanku su prisustvovali i generalni sekretar SNSD-a Luka Petrović i predsjednik Gradskog odbora Udruženja “Pozitivna Srpska” Milan Tomanović.


Đurić: Sporazum iz Vašingtona se sprovodi munjevitom brzinom - Novi Standard\n21.09.2020. 15:59 21.09.2020.\nKako je rekao, dolazak predstavnika DFC je dobar i važan signal, jer dolaze nepune dve nedelje po potpisivanju sporazuma u Vašingtonu\nDolazak predstavnika američke Međunarodne razvojne finansijske korporacije (DFC) u Beograd je pokazatelj da se ekonomski sporazum iz Vašingtona sprovodi munjevitom brzinom, kaže direktor Kancelarije za Kosovo i Metohiju Marko Đurić.\n„SAD će uvek štititi stabilnost prostora na kom ulažu, neće moći lako da se ponavljaju situacije pre dve ili tri decenije u našim odnosima koje želimo da izbegnemo po svaku cenu”, rekao je Đurić za TV Pink.\n„Naša je odgovornost prema deci da nemamo nikada za neprijatelja jednu tako veliku zemlju, kao što je SAD”, rekao je Đurić, preneo je Tanjug.\nKako je rekao, dolazak predstavnika DFC je dobar i važan signal, jer dolaze nepune dve nedelje po potpisivanju sporazuma u Vašingtonu. Podseća da će DFC korporacija, koja je „teška” više od 60 milijardi dolara, otvoriti regionalnu kancelariju u našoj zemlji, koja će pokrivati region. To, kako je naveo, otvara prostor za dolazak američkih investitora.\nDogovor iz Vašingtona za Beograd ima nekoliko važnih elemenata, smatra Đurić i dodaje da je to otvaranje kancelarije DFC u Beogradu, skinuto je sa dnevnog reda priznavanje takozvanog Kosova, obezbeđen je jednogodišnji moratorijum na članstvo Prištine u međunarodnim organizacijama.\nVeoma je važno, kako je rekao, što tzv. Kosovo neće moći da postane član Uneska, jer su sve glasniji albanski istoričari koji prisvajaju srpske crkve i manastire na KiM. Đurić je rekao da je otvaranje kancelarije DFC u Prištini bila jedna od tačaka na kojoj je insistirala prištinska delegacija na sastancima u Vašingtonu, ali da do toga neće doći i da će iz kancelarije u Beogradu biti „pokrivan” čitav region.\nIzvor Politika, 21. septembar 2020.\nPreporučujemoVašingtonski sporazumDFCMarko Đurić


Zašto se u SAD čeka toliko dugo od rezultata izbora do inaguracije? – Fokus.ba\nOvo nije ništa neubičajeno. Naprotiv, ovo predstavlja dugogodišnju američku tradiciju. To su Clintonovi uradili za Bushove, stariji Bushovi za Clintonove, Reaganovi za starije Bushove, itd.\nNjemačka ide u strogi “lockdown”, ovo su nove mjere koje su uveli Dvije sedmice nakon izbora u Sjedinjenim Dvije sedmice nakon izbora u Sjedinjenim Američkim Državama 2008. godine, porodica dotadašnjeg predsjednika Gerogea W. Busha pokazala je porodici novoizabranog predsjednika Baracka Obame njihov novi dom, Bijelu kuću.\nTo, u stvari, predstavlja simboličan početak predsjedničke tranzicije tokom koje se trenutni predsjednik sastaje s novoizabranim predsjednikom. Ovo je veoma važan proces i zbog nove predsjedničke administracije kako bi došlo do mirne tranzicije vlasti.\nUobičajeno je da tranzicija vlasti počne odmah nakon izbornog dana u novembru, a okončava se s inauguracijom novog predsjednika u januaru.\nMeđutim, ove godine se desilo nešto neuobičajeno, a to je da predsjednik Donald Trump nije dopustio da tranzicija počne do tri sedmice nakon izbora.\nČitav ovaj proces izaziva jedno pitanje, a to je zašto se u Sjedinjenim Državama čeka toliko dugo od rezultata izbora do inauguracije? Zašto je Americi potrebno toliko dugo da pređe sa starog na novog predsjednika?\nOno što je važno napomenuti je da Trump nije prvi američki predsjednik koji je nevoljko odustao od vlasti.\nPredsjednik Herbert Hoover je 1932. godine izgubio predsjedničke izbore od jedinog američkog predsjednika koji je osvojio četiri mandata, Franklina Delano Roosevelta.\nOvi izbori su bili specifični po tome što su se održali u jeku Velike depresije, a Rooseveltovo kampanja se vrtila oko njegove ideje “New Deala”. Međutim, Hooveru se te ideje nisu dopadale zbog čega je iskoristio period tranzicije vlasti da pokuša odgoditi pokretanje Rooseveltovih programa pod New Dealom.\nOno što je predstavljalo još veći problem je što se tada inauguracija američkog predsjednika dešavala čak četiri mjeseca nakon izbora, odnosno, početkom marta. To je bila tradicija od inaguracije prvog američkog predsjednika Georgea Washingtona.\nMeđutim, nakon dešavanja 1932. inauguracija je pomjerena na kraj januara.\nIako se ovaj period od dva i po mjeseca čini dugim, neophodan je zbog tranzicije predsjedničkih administracija koje se mogu sastojati od više hiljada osoba.\nOvo je veoma zahtjevan proces jer svi ti članovi osoblja i sam predsjednik moraju detaljno proučiti dešavanja i biti obavješteni o pitanjima nacionalne sigurnosti, kao i unutrašnjih i vanjskih politika.\nMirna tranzicija vlasti mora biti osigurana da ne bi došlo do vakuuma koje bi mogle iskoristiti neprijateljske političke grupe i sile za svoje ciljeve.\nKada su bili izbori 2000. godine, razlika između broja glasova za Georgea W. Busha i Al Gorea je bila toliko mala da su konačni rezultati bili dostupni tek sredinom decembra što je značilo da je Bushova tranzicija morala da se desi velikom brzinom.\nOvaj put je Trump osporavao te rezultate i nije htio da prizna poraz, ali je dopustio da tranzicija počne. Međutim, ovo se desilo tri sedmice nakon izbora.\nOno što je važno imati na umu je da je mirna tranzicija vlasti samo tradicija koju se SAD pokušavaju pridržavati, ali ne i pravilo.


26. Jun 2000 17:24 (GMT+01:00)\nFrancuski predsednik u zvaničnoj poseti Nemačkoj\nŠirak: Ustav EU kroz dve godine\nKancelar Šreder i njegov gost posvetili su se državničkim temama tek pošto su odgledali utakmicu Francuska-Španija\nHANOVER (Beta-Rojters) - Francuski predsednik Žak Širak započeo je u ponedeljak dvodnevnu zvaničnu posetu Berlinu kao prvi francuski šef države koji zvanično posećuje Nemačku posle punih 13 godina. Iako Nemačka i Francuska održavaju dvaput godišnje konsultacije na najvišem nivou - jednom u Nemačkoj, jednom u Francuskoj - ti se susreti ne rangiraju kao zvanične, državničke posete.\nPrvi u Rajhstagu\nŠreder i Širak su u ponedeljak u Hanoveru posetili Ekspo 2000, posle čega je francuski predsednik otputovao za Berlin, gde će danas izložiti prioritete svoje zemlje tokom njenog mandata na čelu EU. Širak će biti i prvi strani državnik koji će održati govor u obnovljenom nemačkom parlamentu - berlinskom Rajhstagu.\nŠirak je još u nedelju popodne doputovao u Nemačku, u matični grad kancelara Šredera, Hanover, ali je taj deo posete bio privatnog karaktera.\nVrhunac toga dela Širakovog gostovanja u Nemačkoj bila je zajednička večera, za kojom je usledilo praćenje prenosa fudbalske utakmice Francuska - Španija (2:1) u četvrtfinalu Prvenstva Evrope.\nFrancuski predsednik je posle toga u zajedničkom intervjuu s kancelarom Šrederom nemačkoj TV ZDF ocenio da bi Evropska unija za jednu do dve godine mogla da dobije sopstveni ustav. "Po mojoj oceni, to je nešto što može biti urađeno uskoro, jer je neophodno. To je pitanje čiji se vremenski rokovi mere pre mesecima, nego godinama.\nMožda su u pitanju jedna do dve godine", rekao je Širak. Jedinstveni ustav EU bio je centralna tema prošlomesečnog izlaganja šefa nemačke diplomatije Joške Fišera, koji se zauzeo i za stvaranje dvodomnog zajedničkog parlamenta i centralne vlade. Iako je viđenje nemačkog ministra u prvi mah izazvalo burne reakcije pojedinih evropskih vlada i primedbe da je reč o nametanju nemačkih interesa, Širak je rekao da pozdravlja Fišerov govor jer je "došao u pravom trenutku i ponudio konkretna rešenja".\nU intervjuu za ZDF ipak su došle do izražaja i izvesne razlike u pozicijama dve zemlje.\nDok je Širak ocenio da pitanje podele vlasti u Evropi može da bude rešeno ubrzo nakon šestomesečnog mandata Francuske kao predsedavajućeg EU, koji počinje 1. jula, Šreder je bio nešto oprezniji. "Ne bi trebalo da preopteretimo francusko predsedavanje. Treba da jasno pokažemo da želimo da radimo na tom problemu, ali on neće biti rešen u narednih pola godine", kazao je Šreder.\nU Hrvatskoj u prošla tri meseca uhapšeno 600 "ilegalaca"\nIzvršena inspekcija naoružanja IRA\nParlamentarni izbori u Japanu nisu doneli nikakvu promenu\nStrani posmatrači dali nepovoljnu ocenu izbora u Zimbabveu\nFSB otkrila špijuna CIA


Politika | Banjaluka.net - Part 135\nOdbor za bezbjednost NSRS zatražio smjenu Mihajlice\nOdbor za bezbjednost Narodne skupštine RS većinom glasova zatražio je danas smjenu Milanka Mihajlice, predsjednika Odbora.\nNDP: Mirno izvršiti primopredaju dokumentacije\nNarodni demokratski pokret /NDP/ saopštio je danas da je u Kneževu potrebno mirno, civilizovano i na osnovu zakona izvršiti primopredaju opštinskih prostorija i dokumentacije.\nDodik i Vigemark: Donošenje Zakona o radu značajan iskorak\nPredsjednik Republike Srpske Milorad Dodik i šef Delegacije EU u BiH Lars Gunar Vigemark složili su se da donošenje Zakona o radu, koga je nedavno usvojila Narodna skupština Srpske, predstavlja značajan korak u otvaranju reformskih paketa koji će ubrzati put BiH ka EU.\nHilari Klinton i Leonardo Di Kaprio o Putinu\nDemokratski favorit za američkog predsjednika Hilari Klinton poručuje da poštuje ruskog predsjednika Vladimira Putina, ali da mu treba pružati otpor.\nDodik: Podrška inicijativi za osnivanje nacionalnog savjeta Srpske\nPredsjednik Republike Srpske Milorad Dodik izjavio je da je Senat Republike Srpske prihvatio inicijativu za formiranje nacionalnog savjeta Srpske.\nSvjetske agencije: Vučić učvršćuje vlast, sprema Srbiju za ulazak u EU\nSvjetske agencije javile su da je premijer Srbije Aleksandar Vučić donio odluku da se održe vanredni parlamentarni izbori, navodeći da taj potez ima za cilj da pomogne napredak Srbije ka EU.\nŠešelj: Odluka o vanrednim izborima jedina ispravna\nPredsjednik Srpske radikalne stranke Vojislav Šešelj ocijenio je danas da je najava raspisivanja vanrednih parlamentarnih izbora u Srbiji "jedina ispravna i jedina moguća u ovako teškoj situaciji".\nEngdal: Srbi ne treba da gledaju svjetske moćnike sa strahopoštovanjem\nAmerički geopolitičar Vilijam Engdal smatra da će svjetski moćnici nastaviti politički pritisak na Srbiju i druge male zemlje, ali da one ne treba da im daju dodatnu energiju time što će ih doživljavati sa strahopoštovanjem ili ih se plašiti.\nLider SNS i premijer Aleksandar Vučić odlučio je na sjednici Glavnog odbora SNS da se ide na vanredne parlamentarne izbore.\nIvanić: Dodik se služi najnižim mogućim riječnikom\nMladen Ivanić, član Predsjedništva BiH, izjavio je danas u Banjaluci da samo "nepristojan i nevaspitan čovjek" može dijeliti Srbe u vrijeme Božića i za Dan RS, aludirajući na predsjednika RS Milorada Dodika.\nHrvatska krši Dejtonski sporazum!\nHrvatska bi nabavkom ofanzivnog naoružanja, odnosno balističkih raketa, prekršila nekoliko međunarodnih ugovora, među kojima i Dejtonski mirovni sporazum, koji jasno propisuje koliku količinu i koju vrstu oružja zemlje okruženja mogu da nabavljaju i posjeduju!\nDodik: Nazivanje Savjeta ministara Vladom BiH je nacionalna izdaja\nCvijanović: Ankete pokazuju da opozicija ide silaznom putanjom\nPredsjednik Vlade Republike Srpske Željka Cvijanović izjavila je da opozicija ne uživa isti ugled u Srbiji i Rusiji, kao što je to slučaj sa vlasti u Srpskoj, te da to pokazuju sve ankete.\nVučić spreman za ostavku, izbori u aprilu\nPremijer Aleksandar Vučić blizu je odluke da se u Srbiji održe vanredni parlamentarni izbori zajedno sa pokrajinskim i republičkim, saznaju “Večernje novosti“.\nIvanić: Preuranjena priča o članstvu BiH u NATO\nČlan Predsjedništva BiH iz Republike Srpske Mladen Ivanić smatra da nakon što sve zemlje u regionu budu u NATO-u, onda i BiH ima uslove, te da je prije toga bilo kakva priča o NATO-u preuranjena, nepotrebna i da ništa ne znači.\nDodik: Sporna promjena vlasti kada se umiješaju stranci\nPredsjednik Republike Srpske Milorad Dodik izjavio je da je legitiman proces da se vlast napada, ruši, mijenja, ali da postaje sporno ukoliko se u to sa domaćim strukturama umiješaju stranci, koji imaju određeni interes.


02.08.2018. / 11:06\nTREBINJE – Preduzeće “Elektroprivreda Republike Srpske” (ERS) u prvih pola godine na tržište je plasirala 1.687,7 gigavat-časova električne energije u vrijednosti 129.330.000 KM, dok je istovremeno u nove objekte, modernizaciju i sanaciju postojećih uloženo 75 miliona KM, rekla je direktor ERS-a Radmila Čičković.\nOna je istakla da je ERS za prvih pola godine ostvario dobit od 56 miliona KM, te da su sva proizvodna i distributivna preduzeća izuzev Rudnika i Termoelektrane (RiTE) “Gacko” poslovala pozitivno.\n“Najvažnije od svega je što smo nizom preduzetih mjera i aktivnosti uspjeli da saniramo izuzetno teško zatečeno stanje uzrokovano lošom hidrologijom u prethodnoj godini, kada se ukazala potreba za uvozom znatnih količina električne energije, što je uzrokovalo minus u poslovanju i zaostale obaveze prema dobavljačima i kreditorima”, naglasila je Čičkovićeva.\nOna je navela da su dugovi prema “Elektroprenosu BiH”, Nezavisnom operateru sistema BiH, te elektroprivredama regiona premašili 30 miliona KM, te da je njihovo izmirivanje bio prioritet nove uprave ERS-a koja danas ove obaveze izmiruje po dospijeću.\n“ERS je stabilizovan, a najvišu dobit ostvarilo je upravo matično preduzeće, koje je za prvih pola godine u plusu 57,6 miliona KM. Izvoz električne energije je u odnosu na prošlu godinu veći tri puta, a u odnosu na prvo polugodište 2016. godine dvostruko veći”, kaže Čičkovićeva.\nU prvih šest mjeseci ove godine plasirano je 1.687,7 gigavat-časova električne energije u vrijednosti 129.330.000 KM.\n“Ostvarena proizvodnja električne energije na pragu elektrana ERS-a u periodu januar-jun ove godine iznosi 3.534,55 gigavat-časova, što je za 23,69 odsto više u odnosu na plan. U prethodnom mjesecu ERS je proizvela 490,46 gigavat-časova, što je za 33,97 odsto više od plana, a bilansni viškovi su u junu plasirani po izuzetno povoljnim cijenama, i to 50,68 evra po megavat-času”, naglašava Čičkovićeva.\nOna je najavila da u narednom periodu slijede redovni godišnji remonti proizvodnih postrojenja, te poručila da to neće uticati na uredno i sigurno snabdijevanje potrošača električnom energijom, što je i primarni zadatak “Elektroprivrede Republike Srpske”.\n“Pogonska spremnost na termoelektranama je zadovoljavajuća i obezbijeđene su dovoljne količine energenata za njihov rad, dok je kota akumulacije Bileća trenutno šest metara iznad plana, što garantuje dobre proizvodne rezultate do kraja tekuće godine”, rekla je Čičkovićeva.\nGovoreći o investicionima aktivnostima u prvih pola godine, Čičkovićeva je istakla da je u nove objekte i modernizaciju i sanaciju postojećih uloženo oko 75 miliona KM.\n“Investicione aktivnosti koje su vezane za izgradnju kapitalnih objekata kao što su Hidroelektrana (HE) `Dabar` i HE `Buk Bijela`, za koje je ERS dobila koncesiju, bilo je potrebno nastaviti s obzirom da HE `Dabar` nije u cijelosti obezbijedila sva potrebna sredstva za finansiranje projekta, a za projekat HE `Buk Bijela` nastavljeno je sa pregovorima, kao i sa formiranjem posebnog preduzeća u skladu sa koncesionim ugovorom”, rekla je Čičkovićeva.\nPrema njenim riječima, u toku su aktivnosti na obezbjeđivanju finansijskih sredstava i izvođenja radova na izgradnji ovih hidroenergetskih objekata.\n“U toku su i aktivnosti na izgradnji vjetroparka Hrgud, gdje su planirani istražni radovi s ciljem zaštite životne sredine, kao i aktivnosti na definisanju konačnog tehničkog rješenja vjetroelektrane Hrgud”, kaže Čičkovićeva.\nOna dodaje da su, kada je riječ o izgradnji HE “Dabar”, u prvom polugodištu ove godine realizovane investicije u iznosu od 10,97 miliona KM.\nČičkovićeva je navela da je u toku izgradnja dovodnog tunela, ulazne građevine i pristupnih tunela, te da je probijen dovodni tunel u dužini od oko 3,5 kilometra.\n“U radove na izgradnji mini-hidroelektrane `Bočac dva`, čija je ukupna vrijednost oko 40 miliona maraka, u prvom polugodištu ove godine uloženo je 6,32 miliona KM. U toku su probna ispitivanja, a početkom ovog mjeseca očekuje se ispitivanje pod opterećenjem, dok se puštanje u rad očekuje u trećem kvartalu ove godine”, napominje Čičkovićeva.\nPri kraju su i radovi na izgradnji HE “Bogatići Nova”, čija je vrijednost oko 18,5 miliona maraka, i u narednom periodu se očekuju probna ispitivanja i puštanje u rad.\nKada je riječ o ulaganju u postojeće objekte, Čičkovićeva dodaje da je najznačajnija izgradnja sistema odsumporavanja dimnih gasova u RiTE “Ugljevik”, čiji je cilj da se emisija sumpor-dioksida smanji za 98,4 odsto, čime bi se znatno eliminisao uticaj rada postrojenja na životnu sredinu i uskladio sa našom zakonskom regulativom i direktivama EU.\nOna naglašava da su u prvom polugodištu ove godine o ovom pitanju realizovane investicije u iznosu od 22,18 miliona KM.\nČičkovićeva kaže da je višegodišnji trend pada distributivnih gubitaka zadržan i tokom prvih šest mjeseci ove godine, naglašavajući da je ostvaren stepen gubitaka od 10,65 odsto, što je za 1,46 odsto manje u odnosu na isti period 2017. godine.\n“U ovom periodu ostvaren je stepen naplate koji procentualno iznosi 107,61 odsto. Ovaj procenat govori da je naplaćeni iznos veći od ukupnog iznosa faktura ispostavljenih kupcima za prvih šest mjeseci tekuće godine”, kaže Čičkovićeva.\nOna je dodala da ostvareni procenat naplate ukazuje na činjenicu da je naplaćen dio nenaplaćenih potraživanja iz prethodnog perioda veći od ostvarenog procenta naplate u istom periodu 2017. godine kada je on iznosio 106,55 odsto.\nČičkovićeva napominje da su složen ambijent u kojem ERS posluje, nizak standard krajnjih kupaca u sistemu javnog snabdijevanja i u vezi s tim dalje prisutna potreba za visokim stepenom socijalne osjetljivosti sistema, zahtjevi kojima nije jednostavno udovoljiti.\n“Istovremeno, potrebno je raditi na realizaciji obaveza koje proizilaze iz trećeg energetskog paketa EU u skladu s kojima se pospješuju procesi liberalizacije tržišta i unapređuju procesi upravljanja `Elektroprivredom Republike Srpske`”, kaže Čičkovićeva.\nOna ističe da ERS, u skladu sa Zakonom o obnovljivim izvorima energije i efikasnoj kogeneraciji, privremeno obavlja funkciju operatora sistema podsticaja, te da se u vezi s tim suočavaju s problemom neblagovremenog izmirivanja obaveza prema proizvođačima električne energije iz obnovljivih izvora u sistemu garantovanog otkupa.\n“Evidentno je da su mehanizmi prikupljanja sredstava za ovu namjenu neefikasni, te je potrebno sagledati i pronaći adekvatnija i efikasnija rješenja. ERS je opterećen i određenim brojem sudskih sporova na koje je potrebno obratiti pažnju i preduzeti sve mjere s ciljem zaštite `Elektroprivrede Republike Srpske` u tim procesima”, kaže Čičkovićeva.\nOna napominje da su samo u proteklih 100 dana, koliko je na čelu ovaj saziv uprave matičnog preduzeća, okončana tri značajna spora vrijedna devet miliona KM, sva tri u korist ERS-a.\nGovoreći o novom kolektivnom ugovoru ERS-a koji je potpisan prije godinu dana, Čičkovićeva kaže da nisu bili usaglašeni svi detalji oko njegove primjene, tako da su u protekla tri mjeseca vodili intenzivne pregovore sa sindikatom oko preciziranja svih odredbi kako bi on u cijelosti mogao biti ispoštovan.\n“Moram istaći da smo naišli na razumijevanje zaposlenih i uspjeli da zajedničkim naporima dođemo do formule kojom su sve strane zadovoljne i jasno izdefinišemo i preciziramo svaku stavku kolektivnog ugovora, obaveze i prava zaposlenih, kao i poslodavca”, rekla je Čičkovićeva.\nOna je dodala da su doneseni pravilnici o utvrđivanju standarda i normativa za vrednovanje individualnog radnog učinka, Pravilnik o izuzetnom doprinosu radnika, te Pravilnik o unutrašnjoj organizaciji i sistematizaciji.\n“Na ovaj način, primjenom novog kolektivnog ugovora biće sprovedene planirane uštede, ali ne na uštrb prava radnika”, naglasila je Čičkovićeva.\nDirektor ERS-a istakla je da će prioritetni zadaci ERS-a u predstojećem periodu biti da obezbijedi sigurno snabdijevanje električnom energijom potrošača u Republici Srpskoj, povećanje izvoza električne energije u regionu, sanacija i modernizacija objekata elektroenergetskog sistema, smanjenje distributivnih gubitaka i naplata električne energije.\nMeđu prioritetima su regulisanje međusobnih obaveza i potraživanja u sistemu, implementacije direktiva EU, smanjenje operativnih troškova, poboljšanje u oblasti finansijskog upravljanja i sagledavanje cjelokupne problematike međusobnih ekonomskih odnosa i donošenje novih normativnih akata s ciljem adekvatnijeg uređivanja ove oblasti. Srna\nTagovi: elektroprivreda rsizborposlovanjeradmila cickovic


Izložba na Kalemegdanu:“EU i Srbija: 15 godina partnerstva” – Balkanekspresrb.rs\nIzložba na Kalemegdanu:“EU i Srbija: 15 godina partnerstva”\nNa oko 50 fotografija koje će građani moći da vide do 13. juna, predstavljeni su rezultati zajedničkih projekata koji pomažu Srbiji da sprovede potrebne reforme, postane punopravna članica EU i da unapredi standard građana Srbije\nU OKVIRU obeležavanja 15. godišnjice razvojne pomoći EU Srbiji, Delegacija EU u Srbiji i EU info centar, u saradnji sa Kancelarijom za evropske integracije Vlade Republike Srbije, organizovali su izložbu fotografija “EU i Srbija: 15 godina partnerstva” koja je otvorena na Savskom šetalištu na Kalemegdanu.\nNa oko 50 fotografija koje će građani moći da vide do 13. juna, predstavljeni su rezultati zajedničkih projekata koji pomažu Srbiji da sprovede potrebne reforme, postane punopravna članica EU i da unapredi standard građana Srbije. Projekti su sprovođeni u svim oblastima i svim regionima, od severa do juga zemlje. Unapređeni su infrastruktura, obrazovanje, zdravstvo, zaštita životne sredine i mnogi drugi sektori. Izložba „EU i Srbija: 15 godina partnerstva“ organizovana je kako bi se prikazao bar deo izgrađenog partnerstva.\n“Jedini mandat Delegacije EU je da podržava napore Srbije u procesu pristupanja i mi ćemo nastaviti da to radimo kao partner, jer je to najveći prioritet”, rekao je šef Delegacije EU u Srbiji Majkl Davenport.\nOn je naveo da je EU dala Srbiji oko tri milijarde evra nepovratnih sredstava.\n“Naša zajednička vizija je da Srbija postane članica EU i da njeni građani žive u razvijenoj državi. Glavni cilj projekata je da donesu konkretni boljitak građanima”, rekao je Davenport.\nVršilac dužnosti direktora Kancelarije za evropske integracije Srbije Ksenija Milenković je ocenila da je izložba fotografija dobar način da se pokaže gde su otišle pare date za projekte.\n“Kao zemlja kandidat, Srbija ima sve više pristupa fondovima za sektorske projekte”, izjavila je Ksenija Milenković i izrazila nadu da će pomoć koju EU daje Srbiji biti sve vidljivija.\n“Najbolji način da se ostvari brži napredak u procesu pristupanja Srbije EU je implementacija akcionih planova za pregovaračka poglavlja, izjavio je novinarima Davenport, posle otvaranja izložbe i ukazao da je “sada vreme za implementaciju akcionih planova koje Srbija ima”.\nIzložba na Kalemegdanu otvorena je igranjem delova predstave “Nevidljivi grad” DAH teatraje a završena dodelom nagrada koje je ambaador Davenport uručio pobednicima foto konkursa “Gde vidim EU u Srbiji” koji su EU info centar i Delegacija EU u Srbiji raspisali u okviru obeležavanja 15. godišnjice razvojne pomoći EU Srbiji.\nFotografija pod nazivom “Evropska bašta” autora Miloša Todorovića iz Beograda proglašena je za najbolju i Milošu je uručena kamera kao nagrada. Drugu nagradu – foto aparat – osvojila je učenica iz Niša Katarina Đorović za fotografiju “United in Diversity”, dok je trećeplasirani Dragan Belić iz Novog Miloševa, za fotografiju nazvanu “EU Door”, osvojio tablet.(Press EU)♦\nTagsEU izložba Majkl Davenport Srbija\nUpozorenje MOR-a: Evropljani sve siromašniji


Počela vakcinacija zaposlenih u ustanovama kulture – 24sata online\nPočela vakcinacija zaposlenih u ustanovama kulture\nZamenik gradonačelnika Goran Vesić rekao je da je Grad Beograd, na zahtev ministarke kulture i informisanja Maje Gojković, obezbedio da zaposleni u ustanovama kulture budu na prioritetnoj listi za vakcinaciju, tako da će se danas na Beogradskom sajmu vakcinisati više od dve stotine njih. Kako je istakao, prilikom jutrošnjeg obilaska Hale 3 gde se na novom punktu obavlja imunizacija, deo zaposlenih u ustanovama kulture primiće Sinofarmovu vakcinu.\n– U petak ćemo u prostorijama Beogradskog dramskog pozorišta organizovati da njih 153 primi Fajzer-Biontek vakcinu, a kasnije i oni koji su se izjasnili za rusku, njih tridesetak. Kao i novinari, za koje je Vlada Srbije dala kvotu, tako su i zaposleni u ustanovama kulture u prioritetnoj grupi. Dobro je da ljudi koji su popularni i mogu da utiču na javno mnjenje daju primer drugima jer je vakcinacija jedini način da izađemo iz ove situacije – naglasio je Vesić.\nZamenik gradonačelnika je precizirao da se juče u Beogradu vakcinisalo bezmalo petnaest hiljada ljudi. U petak se otvara i Beleskpocentar, podsetio je Vesić.\n– Nadam se da u narednih sedam dana možemo da dođemo do toga da se trideset hiljada ljudi vakciniše dnevno – rekao je Vesić.\nOn je istakao da je cilj vraćanje normalnom životu, a jedan od važnih aspekata toga jesu i pozorišne predstave. Na kraju je izrazio zahvalnost svima iz ustanova kulture koji su se prijavili za vakcinaciju, ali i ostalim Beograđanima koji su se prijavili i kojih trenutno ima oko dve stotine hiljada, pozivajući pri tom i druge da slede taj primer.\nMinistarka Maja Gojković kazala je da je Srbija jedina država u Evropi koja je mislila na glumce i radnike u ustanovama kulture i koja ih je stavila na prioritetnu listu za vakcinaciju.\n– Stoički smo podneli prošlu godinu. Nadam se da ćemo sledeću sezonu imati bez prekidanja, u punom kapacitetu, i da ćemo se vratiti normalnom životu. Sve će to biti „Nekako s proljeća” – izjavio je Radivojević.\nDodao je da je izuzetno zadovoljan organizacijom vakcinacije.\nGlumac Tihomir Stanić rekao je da je jedan od onih koji veruju u medicinu, nauku, dostignuća, obrazovanje, progres i da ima poverenje u lekare.\n– Mislim da nema razloga za strah od vakcine, one su spasile čovečanstvo prethodnih decenija. Nisam sklon da verujem u teorije zavere, ne samo kad je medicina u pitanju već i u političkom i društvenom smislu. Dužan sam da primim vakcinu zbog svojih partnera i zbog toga što time omogućavamo publici da dođe u pozorište. Nadam se da ćemo posle vakcinacije moći normalno da igramo predstave – istakao je Stanić.\nOn je podsetio da su glumci nekada potpisivali ugovore kojima su garantovali da neće biti bolesni u toku sezone.\n– Pošto „show must go on”, došao sam da svoju dužnost, kao glumac zaposlen u gradskoj instituciji, obavim i da sačuvam zdravlje – naglasio je Stanić.\nDogađaju su prisustvovali zamenica predsednika Skupštine grada Andrea Radulović, sekretar za kulturu Ivan Karl i direktorka Zavoda za zaštitu spomenika kulture Grada Beograda Olivera Vučković.\nTagovi: Goran VesićJug RadovojevićMaja Gojkovićradnici u kulturiTihomir Stanićvakcinacija\nBajaga i Đura napisali pesmu za Milenu Radulović! (VIDEO)\nNOVO ŽARIŠTE: Pozitivan svaki drugi testiran, uvedena vanredna situacija


Ruski naučnici patentirali prenos energije iz kosmosa na Zemlju\nMoskovski radio-tehnički institut Ruske akademije nauka registrovao je patent za sistem prenosa energije sa solarne elektrane u orbiti do planete Zemlje, pokauju podaci na internet stranici ruske Državne službe za intelektualnu svojinu, prenose RIA Novosti.\nPrema dokumentu, ruski naučnici su predložili postavljanje solarne elektrane na nadmorskoj visini između 300 i 1000 kilometara, a prilikom prelaska površinskog receptora, električna energija na Zemlju prenosi se pomoću mikrotalasa.\n„Prenos energije na Zemlju iz svemira može: 1. Osigurati prenos energije direktno na područja njene potrošnje i, pre svega, na teško dostupna i velika geografska područja bez pravljenja dugačkih daljinskih vodova 2. Smanjiti upotrebu ugljovodoničnih goriva, čija proizvodnja i sagorevanje štetno utiču na biosferu“, navodi se u dokumentu.\nU isto vreme, ruski patent ukazuje na sličan američki patent iz 1971. godine, u kojem je prvi put izneta ideja o stvaranju solarne kosmilke elektrane. Tada je predloženo da se elektrana postavi u geostacionarnu orbitu sa nadmorskom visinom od 36 hiljada kilometara, što bi joj omogućilo da se gotovo uvek nalazi na istom delu Zemljine površine i tako obezbedi stalni prenos energije na Zemlju. Međutim, u ovom slučaju prijemna stanica trebala bi da se nalazi na ekvatoru. Ruskim predlom se omogućava da se energija prenosi i u druge regione Zemlje.\nPretprošle godine, prvi zamenik generalnog direktora holding kompanije "Švabe", Sergej Popov je rekao za RIA Novosti da ruski naučnici razvijaju orbitalni laser sa repetitorom koji će moći da prenosi solarnu energiju u one delove Zemlje gde je nemoguće ili izuzetno teško graditi elektrane, uključujući Arktik.


Ljajić: Tužba BiH za genocid zamrzava odnose Srbije i BiH\nAko BiH podnese zahtev za reviziju tužbe za genocid protiv Srbije pred Međunarodnim sudom pravde, politički odnosi sa tom zemljom će na neko vrieme biti zamrznuti a ekonomski verovatno na minimalnom nivou, rekao je u srijedu potpredsednik Vlade Srbije Rasim Ljajić.\nOn je novinarima na konferenciji o rezultatima CEFTA sporazuma rekao da treba prvo sačekati da se vidi da li će Bosna i Hercegovina podneti zahtev za reviziju, s obzirom na visoke kriterijume Međunarodnog suda na osnovu kojih se utvrđuje da li je počinjen genocid.\n"Preduslov za novu tužbu je da se utvrde nove činjenice. U proteklih 10 godina Srbija je transparentno sarađivala sa Međunarodnim sudom i isporučila (Hagu) sve optužene za zločin", rekao je Ljajić i dodao da će bez obzira na težinu zočina biti razmotrene sve opcije.\nBošnjački član Predsedništva BiH i lider Stranke demokratske akcije (SDA) Bakir Izetbegovoć najavio je sinoć da će Bosna i Hercegovina predati zahtev Međunarodnom sudu pravde u Hagu za reviziju tužbe protiv Srbije za agresiju i genocid, ako u narednih desetak dana bude procenjeno da postoje dodatne činjenice koje bi mogle biti osnov za obnavljanje tužbe.\n"Revizije će biti. U narednih deset dana sazvaću sve stručnjake, akademsku zajednicu, politički aktivne ljude koji su me već kontaktirali kako bi razgovarali o elementima za reviziju tužbe", rekao je Izetbegović novinarima posle sednice Predsedništva SDA.


Sahranjen Leh Kačinski :: EMG :: Ekonomske vesti iz sveta\nSvet (18. 04. 2010.)\n18. april 2010. | 10:46 19:23\nKrakovsko zvono Zigmunt, glasnik svih najvećih radosti i tragedija Poljaka, oglasilo večeras da su u novoj kripti katinskih žrtava sahranjeni predsednik Poljske Leh Kačinjski i njegova supruga Marija.\nŽivot su izgubili 10. aprila s 94 ličnosti iz poljskog vojnog i državnog vrha u avionskoj nesreći kraj Smolenska u Rusiji, kada su pošli u Katinsku šumu na obeležavanje 70. godišnjice streljanja 22.000 Poljaka, ratnih zarobljenika, po naređenju Staljina.\nKatinska kripta ispod katedrale Svetog Stanjislava i Vaclava u starom kraljevskom zamku Vavel, u kojoj u jednostavnom sarkofagu počiva predsednički par, po odluci poljske katoličke crkve biće istovremeno simboličan grob i svih 96 poginulih u nesreći i 22.000 Staljinovih žrtava.\nPogrebna povorka sa svim vojnim počastima prošla je do Vavela ulicama Krakova od bazilike Svete Marije, gde je krakovski metropolit Stanjislav Điviš prethodno služio misu.\nOd predsednika i prve dame u ime Poljaka oprostio se predsednik Sejma poljskog parlamenta Bronjislav Komorovski.\nOko 150.000 Poljaka iz cele zemlje izašlo je u špalir na ulice Krakova da baci poslednji cvet na kovčege predsednika i prve dame u pogrebnoj povorci.\nPored na stotine hiljada Poljaka, u Krakov je trebalo da dođu delegacije 98 zemalja, ali veliki broj zvaničnika nije mogao da doputuje zbog oblaka vulkanskog pepela nad Evropom. Predsednici i premijeri susednih zemalja na sahranu su stigli vozom ili automobilom.\nOdlazak na sahranu otkazao je i predsednik Srbije Boris Tadić.\nMićunović kažnjen s 950 evra zbog napada na Medojevića\nOptuženi: Hteo sam raspravu, ne fizički obračun\nAlžir: Ubijen šef policije


Gabrijel u poseti Srbiji i Kosovu: unaprediti pomirenje i sprovođenje reformi\nUvećaj sliku (© © Florian Gaertner/photothek.net)\nZemlje Zapadnog Balkana se na putu ka Evropskoj uniji nalaze pred velikim izazovima. Nemački ministar spoljnih poslova Gabrijel želi da ojača reformske snage u ovim balkanskim državama.\nMinistar spoljnih poslova Gabrijel je u sredu (14.2.) bio u poseti Srbiji i Kosovu. Komisija Evropske unije je prošle nedelje zemljama Zapadnog Balkana još jednom potvrdila perspektivu članstva u EU. Gabrijel svojom posetom Beogradu i Prištini šalje signal. Nemačka podržava ove zemlje na njihovom putu ka Evropskoj uniji. Ministar spoljnih poslova je ujedno doneo nedvosmislenu poruku: Članstvo Srbije i Kosova u Evropskoj uniji moguće je jedino ako ove zemlje neophodne reforme i efikasno sprovedu u delo.\nU razgovorima sa političkim vrhom u Beogradu i Prištini Gabrijel je nedvosmisleno dao do znanja u kojim oblastima Nemačka prevashodno očekuje od ovih zemalja hitan napredak. Promene su neophodne pre svega u oblastima vladavine prava, osnovnih prava i dobrog upravljanja. Neophodno je da se vodi odlučna borba protiv korupcije i organizovanog kriminala te da se ojačaju nezavisne institucije.\nBez pomirenja nema članstva u Evropskoj uniji\nIz Gabrijelove perspektive još važnija je, međutim, druga stvar: Članstvo zemalja Zapadnog Balkana u Evropskoj uniji nezamislivo je bez pravog pomirenja sa zemljama u okruženju, izjavio je Gabrijel posle razgovora sa predsednikom Srbije Aleksandrom Vučićem. „Zakleti neprijatelji mogu postati prijatelji – upravo na tome počiva Evropska unija“, rekao je Gabrijel.\nI tokom svoje posete Kosovu je Gabrijel poručio da dve susedne zemlje što pre treba da normalizuju svoje odnose. U cilju unapređenja pomirenja između ove dve zemlje Ministarstvo spoljnih poslova Nemačke pomaže projekte kojima se organizuju susreti mladih, kao što je, na primer, Regionalna kancelarija za saradnju mladih na Zapadnom Balkanu koja je osnovana 2017. godine.\nUnaprediti i zahtevati\nU pogledu procesa proširenja Evropske unije Nemačka se zalaže za to da se pomno prati koliko su uspešno sprovedene u delo neophodne reforme. Istovremeno nemačka vlada pruža svesrdnu podršku promenama u zemljama Zapadnog Balkana. Nemačka pomaže modernizaciju društva, političkog i privrednog ambijenta, počevši od dualnog stručnog obrazovanja do digitalne infrastrukture. Stoga će se ministar spoljnih poslova Gabrijel tokom svoje posete Beogradu i Prištini sastati i sa predstavnicima opozicije i civilnog društva.\nNa samitu Evropske unije u Solunu 2003. godine je zemljama Zapadnog Balkana otvorena perspektiva pridruživanja Evropskoj uniji. Članstvo, međutim, moguće je tek kad budu ispunjeni unapred utvrđeni uslovi. Zato se redovno proverava napredak u sprovođenju reformi koji su pojedine zemlje ostvarile na tom putu.


Vi ste ovde: Početna Aktuelnosti Goran Ilić na konferenciji ''Legitimitet DVT - gde se izgubilo poverenje građana u tužilaštvo?": Bez spremnosti za reformu, nema ni poverenja\nGrađani konstatno nemaju poverenje u rad javnog tužilaštva zbog odsustva spremnosti da se tužilaštvo reformiše, rekao je danas predsednik Udruženja tužilaca i zamenika javnih tužilaca Srbije Goran Ilić.\n''Sve se promenilo u Srbiji, osim što tužilaštvo nije reformisano. Mislim da upravo odsustvo spremnosti da se ono reformiše jeste jedan od razloga zbog čega građani konstatno nemaju poverenje u rad javnog tužilaštva'', rekao je Ilić na skupu ''Legitimitet DVT - gde se izgubilo poverenje građana u tužilaštvo?"\nKako je rekao, to nije samo problem fenomenološke prirode nego stvar koja pravi probleme pre svega tužiocima koji svakodnevno obavljaju svoj posao budući da se suočavaju sa kritikom, ponekad neopravdanom, čak i kada profesionalno i blagovremeno obavljaju svoj posao.\nPrema njegovim rečima, čak i promene koju su se desile u sistemu kada je u pitanju javno tužilaštvo nisu mogle da imaju nikakvog efekta upravo zato što se radi o ''prevaziđenoj okoštaloj organizaciji kakvo je javno tužilaštvo''.\n''Uvođenje Državnog veća tužioca u naš javnotužilački sistem je jedina novina od Drugog svetskog rata, a nije dao skoro nikavog efekta jer je nakalemljeno na jedan sistem koji je potpuno prevaziđen i rigidan'', ocenio je Ilić.\nI umesto da DVT bude deo koji će emancipovati tužilaštvo od politike i sprečavati uticaj sa strane ono se, uveren je Ilić, pretvorilo u neku vrstu ''zajedničkog organa tužilaca i politike u kome se donose nekakve odluke najčešće na štetu samostalnosti javnog tužilaštva''.\nZato je, dodao je, jasno zbog čega javnost Srbije nema poverenje u javno tužilaštvo.\n''Bojim se da većina ljudi javno tužilaštvo ne doživljava kao zastupnika pravde već vlasti'', rekao je Ilić, ali i naglasio da svari ne stoje tako, jer javni tužioci u najvećem broju predmeta deluju profesionalno i u interesu struke.\nPrema njegovim rečima, javno tužilaštvo nema poverenja javnosti zbog odsustva spremnosti da se reformiše i prevaziđen, okoštali sistem promeni.\nKada je reč o Pravilniku o kriterijumima i merilima za ocenu stručnosti, osposobljenosti i dostojnosti kandidata u postupku predlaganja i izbora nosilaca javnotužilačkih funkcija od strane DTV i oglašavanja konkursa za izbor javnih tužilaca i zamenika javnih tužilaca, Ilić je rekao da je pravilnik ''dobar korak u dobrom smeru, jer je nedostajao takav akt''.\n''Međutim, postoje brojne odredbe koje daju široka diskreciona ovlašćenja DVT i koja su na uštrb objektivnih kriterijuma koje postoje u tom pravilniku'', rekao je Ilić.\nKako kaže, postoje pojedine odrebe koje dovode u neravnopravan položaj pojedine kandidate.\nI predsednik Udruženja sudijskih i tužilačkih pomoćnika Srbije Lazar Lazović smatra da se Pravilnik pretvorio, u velikom delu, u svoju sopstvenu suprotnost umesto da u njemu samom bude sadržan što veći broj objektivnih merila na čemu je insistirala i Evropska komisija koja je nadgledala njegovu izradu.\n''Došli smo u situaciju da faktički subjektivna merila i kriterijumi ponovo preuzimaju primat u postupku izbora zamenika javnih tužilaca i javnih tuzilaca u Srbiji'', rekao je Lazović.\nNavodeći da se, sa jedne strane, može reći da pravilnici sadrže određene objektivne kriterijume, on je ocenio da su građani Srbije i EU koja posmatra ovaj postupak ''prevezeni zedni preko vode''.\n''Došli smo u situaciju da će se pred Državnim većem tužilaca u pojedinim kategorijama izbora zamenika javnih tužilaca i javnih tužilaca pojavljivati desetine možda i stotine kandidata koji su po objektivnim merilima apsolutno ravnopravni, a nakon toga će suština i sudbina samog izbora i to ko će postati nosilac tužilačke funkcije biti povereni isključivo subjektivnim kriterijumima odnosno utisku koji kandidati ostave na članove DTV ili komisiji koju ono formira'', rekao je Lazović.\nOn je upozorio da subjektivni kriterijumi po samoj definiciji predstavljaju ''poroznu koruptivnu tačku'' budući da se oslanjaju isključivo na ljudski element na koji se može uticati.\n''Zabrinuti smo zbog toga što naš pravilnik u ovom momentu sadrži veliki broj diskrecionih ovlašćenja, odnosno subjektivnih kriterijuma u samom postopku izbora što po analogiji znači i da sadrži i određen broj koruptivnih tačaka'', rekao je Lazović.\nPrema njegovim rečima, jedna država koja se nalazi u ''ratu sa organizovanim kriminalom i sistemskom korupcijom mora mnogo pažljivije da bira i odlučuje kako će se tužioci koji će biti prvi na udaru biraju''.\nTako postavljeni pravilnici u dobroj meri i nisu odgovarajući za situaciju u kojoj se nalazimo trenutno, smatra Lazović i dodaje da je DVT moralo da posveti mnogo više pažnje samom društvu i okolnostima pod kojima donosi pravilnik koji će biti ''otporan na metke''.


NIŠ - Gradonačelnik Niša Miloš Simonović potvrdio je da će biti formirana višestranačka komisija koja će pratiti obnovu sportskih objekata u tom gradu, dan nakon spekulacija da je vladajuća koalicija u Skupšini grada u krizi zbog učešća firme biznismena Milana Beka u tim projektima.\nPredsednik Skupštine grada Niša Mile Ilić rekao je juče novinarima da "kriza vladajuće koalicije u tom gradu ne postoji" i da su na zajedničkom sastanku predstavnika vladajuće većine rešena sva otvorena pitanja između stranaka koje je čine.\nOdnosi u vladajućoj koaliciji koju čine Demokartska stranka, G 17 plus i Socijalistička partija Srbije uzburkani su izjavom predsednika niškog odbora G 17 plus Branislava Jovanovića da firma Milana Beka radi na rekonstrukciji sportskih objekata u Nišu i da ta stranka "ne može da se pomiri sa činjenicom da Niš neće dobiti novu halu, već da će se zadovoljiti rekonstrukcijom postojeće".\nJovanović je napomenuo da ta pitanja treba rasčistiti u lokalnom parlamentu, kao i da je to mesto gde treba da bude saopšteno da li je "Deneza" firma koja radi u Nišu i u kojoj većinski kapital ima Beko.\nPredstavnici vladajuće većine održali su zajednički sastanak i dogovorili se da gradonačelnik Niša Miloš Simonović formira višetranačku komisiju koja će pratiti realizaciju odluka Skupštine grada.\nSimonović je rekao da je za posao rekonstrukcije stadiona "Čair" tendersku dokumentaciju otkupilo 13 preduzeća, da su se za taj posao javila dva velika konzorcijuma i da je posao dobio konzorcijum koji predvodi niška firma MD "Gradnja, inženjering, transport" (GIT), dok je drugi konzorcijum koji je predvodila novosadska "Dijagonala" izgubio posao zbog nepovoljnije ponude.\n- U devetočlanom konzorcijumu koji je dobio posao nalazi se i firma "Deneza", ali ona nije nosilac rekonstrukcije - kazao je Simonović i podsetio da je reč o beogradskoj firmi koja, između ostalog, učestvuje u izvođenju radova na Babinom zubu na Staroj planini, ali da on ne zna strukturu vlasničkog kapitala u njoj, niti se to gledalo.\nPrema njegovim rečima, u rekonstrukciji hale "Čair" učestvuju četiri firme, tri niške i jedna beogradska, i tu nema pomenute "Deneze".\n- "Deneza" je konkurisala zajedno sa jednom niškom firmom za taj posao, ali ga nije dobila - naveo je Simonović, podsetivši da je tendersku dokumentaciju za halu otkupilo 28 firmi svrstanih u osam konzorcijuma.\nRadovi na rekonstrukciji stadiona u Nišu finansiraju se prema programu pomoći građevinskoj operativi i posao mogu dobiti samo referentne firme sa spiska Ministarstva za prostorno planiranje, rudarstvo i zaštitu životne sredine. Vrednost radova rekonstrukcije stadiona iznosi više od 900 miliona dinara, a vrednost rekonstrukcije hale je oko 500 miliona dinara. Radove u hali finansira grad iz kredita.\nIzmeđu čelnika G 17 plus i DS i ranije je bilo "političkog varničenja", najpre oko pitanja da li treba rekonstruisati postojeću ili graditi novu halu uoči rukometnog prvenstva Evrope.\nKako je Jovanović izvršni direktor u Direkciji za izgradnju grada, iz DS je više puta zamereno da on tu funkciju koristi za ličnu promociju i promociju svoje stranke i Ujedinjenih regiona Srbije. DS je oštro zamerio Jovanoviću i Direkciji za izgradnju da su nedavno zloupotrebili pečat tog javnog preduzeća, pozivajući medije da prate njegov obilazak radova koji nisu finansirani iz gradskih izvora.\nNiška opozicija tvrdi da su oštri i polemički tonovi među koalicionim partnerima, u prvom redu DS i G 17 plus, posledica približavanja izbora.